cyanic-selkie/wikianc huggingface dataset:
ബ്ലഡി മേരി (ഫോക്ലോർ)
ആചാരം
ഇന്നത്തെ ആചാരത്തിൽ, കറ്റോപ്ട്രോമാൻസി പ്രവർത്തനത്തിൽ ആചാരപരമായി അവരുടെ പേര് വിളിക്കുന്ന വ്യക്തികൾക്കോ ഗ്രൂപ്പുകൾക്കോ ബ്ലഡി മേരി പ്രത്യക്ഷപ്പെടുന്നു. മങ്ങിയ വെളിച്ചമുള്ള അല്ലെങ്കിൽ മെഴുകുതിരി കത്തിച്ച മുറിയിൽ സ്ഥാപിച്ചിരിക്കുന്ന കണ്ണാടിയിൽ അവരുടെ പേര് ആവർത്തിച്ച് ചൊല്ലിയാണ് ഇത് ചെയ്യുന്നത്. പേര് പതിമൂന്ന് തവണ ഉച്ചരിക്കണം (അല്ലെങ്കിൽ മറ്റേതെങ്കിലും നിർദ്ദിഷ്ട എണ്ണം ) മൃതശരീരമായോ, മന്ത്രവാദിയായോ അല്ലെങ്കിൽ പ്രേതമായോ ബ്ലഡി മേരി പ്രത്യക്ഷപ്പെടുന്നു. അത് സൗഹൃദപരമോ വിനാശകരമൊ ആകാം. ചിലപ്പോൾ രക്തത്തിൽ പൊതിഞ്ഞതായി കാണപ്പെടുന്നു. നാടോടിക്കഥയെ ചുറ്റിപ്പറ്റിയുള്ള ആചാരക്രമത്തിൽ പങ്കാളിയാകുന്നവർ അലറിച്ചിരിക്കുക, ശാപവചനങ്ങൾ ഉച്ചരിക്കുക, കഴുത്തു ഞെരിച്ച് കൊല്ലുക, അവരുടെ ആത്മാവ് മോഷ്ടിക്കുക, രക്തം കുടിക്കുക, അല്ലെങ്കിൽ അവരുടെ കണ്ണുകൾ പുറത്തേക്ക് മാന്തിക്കുഴിക്കുക എന്നിവ സഹിക്കണം. ആചാരത്തിന്റെ ചില വ്യതിയാനങ്ങൾ ബ്ലഡി മേരിയെ മറ്റൊരു പേരിൽ വിളിക്കുന്നു. "ഹെൽ മേരി", "മേരി വർത്ത്" എന്നിവ ജനപ്രിയ ഉദാഹരണങ്ങളാണ്. ജപ്പാനിലെ ഹനാക്കോ-സാൻ എന്ന അർബൻ ലെജന്റ് ബ്ലഡി മേരിയുടെ പുരാണവുമായി സാമ്യമുള്ളതാണ്.
പ്രതിഭാസ വിശദീകരണങ്ങൾ
മങ്ങിയ വെളിച്ചമുള്ള മുറിയിൽ ദീർഘനേരം കണ്ണാടിയിൽ നോക്കുന്നത് ഭ്രമാത്മകതയ്ക്ക് കാരണമാകും. മുഖത്തിന്റെ സവിശേഷതകൾ "ഉരുകുക", വികൃതമാക്കുക, അപ്രത്യക്ഷമാകുക, കറങ്ങുക, മൃഗമോ വിചിത്രമോ പോലുള്ള മറ്റ് ഭ്രമാത്മക ഘടകങ്ങൾ പ്രത്യക്ഷപ്പെടാം. "വിചിത്രമായ മുഖം മിഥ്യ" എന്ന് വിളിക്കുന്ന ഈ പ്രതിഭാസം "ഡിസോസിയേറ്റീവ് ഐഡന്റിറ്റി ഇഫക്റ്റിന്റെ" അനന്തരഫലമാണെന്ന് വിശ്വസിക്കപ്പെടുന്നുവെന്ന് ഉർബിനോ സർവകലാശാലയിലെ ജിയോവാനി കപുട്ടോ എഴുതുന്നു, ഇത് തലച്ചോറിന്റെ മുഖം തിരിച്ചറിയൽ സംവിധാനം തെറ്റായി പ്രവർത്തിക്കുന്നു. തിരിച്ചറിയാത്ത വഴി. ഈ പ്രതിഭാസത്തിന് സാധ്യമായ മറ്റ് വിശദീകരണങ്ങളിൽ, ട്രോക്‌സ്‌ലറിന്റെ മങ്ങലിന്റെയും ഒരുപക്ഷെ അപ്പോഫീനിയയുടെയും പെർസെപ്ച്വൽ ഇഫക്‌റ്റുകൾക്ക് ഭാഗികമായെങ്കിലും കാരണമായ മിഥ്യാധാരണകൾ ഉൾപ്പെടുന്നു. അല്ലെങ്കിൽ സ്വയം ഹിപ്നോസിസ് പോലും.
പുറംകണ്ണികൾ
വർഗ്ഗം:നാട്ടറിവ്
ഒന്നാം അന്താരാഷ്ട്ര ഇന്ത്യൻമഹാസമുദ്ര പര്യവേക്ഷണം
1959 മുതൽ 1966 വരെയുള്ള കാലഘട്ടത്തിൽ, ഇന്ത്യൻ മഹാസമുദ്രത്തിൽ ഏകദേശം  14 ഓളം രാജ്യങ്ങൾ പങ്കെടുത്തുകൊണ്ട്  ആദ്യത്തെ അന്താരാഷ്ട്ര ഇന്ത്യൻമഹാസമുദ്ര പര്യവേക്ഷണം  നടന്നു. 46 ഓളം ഗവേഷണ കപ്പലുകൾ ആയിരുന്നു പര്യവേഷണത്തിനു സഹായം നല്കിയത്. സമുദ്ര ഗവേഷണ മേഖലയിൽ ഒന്നാം അന്താരാഷ്ട്ര ഇന്ത്യൻമഹാസമുദ്ര പര്യവേക്ഷണം വലിയൊരു മുതൽക്കൂട്ടായിരുന്നു. ഇന്ത്യൻ മഹാസമുദ്രവുമായി ബന്ധപ്പെട്ട സമുദ്രവിജ്ഞാനീയത്തിന്റെ  വിവിധ മേഖലയിലെ വിപ്ലവകരമായ പഠനങ്ങൾക്ക്  തുടക്കം കുറിക്കാൻ പര്യവേഷണം സഹായകരമായി. ഈ പര്യവേഷണത്തിന്റെ ഭാഗമായാണ് ഇന്ത്യയിൽ നാഷണൽ ഇൻസ്റ്റിറ്റ്യൂട്ട് ഓഫ് ഓഷ്യാനോഗ്രഫി സ്ഥാപിക്കപ്പെട്ടത്. വർഗ്ഗം:സമുദ്രവിവരശേഖരണവും നിരീക്ഷണ സംവിധാനങ്ങളും
ആമിനാ ബുക്ക് സ്റ്റാൾ
കേരളത്തിലെ ഒരു പുസ്തക പ്രസാധകരാണ് ആമിനാ ബുക്ക് സ്റ്റാൾ. 1948-ൽ ആരംഭിച്ച ഈ പ്രസാധനാലയത്തിലൂടെ നിരവധി മലയാള ഗ്രന്ഥങ്ങൾ പുറത്ത് വന്നിട്ടുണ്ട്. തൃശ്ശൂർ ആയിരുന്നു ബുക്ക് സ്റ്റാളിന്റെ ആസ്ഥാനം.
അവലംബം
വർഗ്ഗം:കേരളത്തിലെ പുസ്തകപ്രസാധകർ
2001
ഗ്രിഗോറിയൻ കാലഗണനാരീതി പ്രകാരമുള്ള, ഇരുപത്തൊന്നാം നൂറ്റാണ്ടിലെ ഒന്നാം വർഷമായിരുന്നു 2001.
അവലംബം
വർഗ്ഗം:2001 വർഗ്ഗം:വർഷങ്ങൾ
ലാഥിറസ് അങ്കുലേറ്റെസ്
സാധാരണയായി ആങ്കിൾഡ് പീ എന്നറിയപ്പെടുന്ന ലാഥിറസ് അങ്കുലേറ്റെസ് കാട്ടുപയറിന്റെ ഒരു സ്പീഷീസാണ്. ഇത് തെക്കൻ യൂറോപ്പ്, വടക്കേ ആഫ്രിക്ക എന്നിവിടങ്ങളിൽ നിന്നുള്ളതാണ്. ഇത് ഒരു വാർഷിക സസ്യമാണ്. അരിക് ഉന്തിനിൽക്കുന്ന രോമാവൃതമല്ലാത്ത തണ്ടുകളാണിതിനുള്ളത്. ഓരോ ഇലയും ഏതാനും സെന്റിമീറ്റർ നീളമുള്ളതും വളരെ ചെറുതുമാണ്. അതിന് ചെറിയ ചുരുണ്ട ടെൻഡ്രിൽസും കാണപ്പെടുന്നു. പൂങ്കുലകൾ ഏകപുഷ്പമായിട്ടാണ് കാണപ്പെടുന്നത്. പർപ്പിൾ നിറമുള്ള പയർപൂവിന് ഏകദേശം ഒരു സെന്റിമീറ്റർ വിസ്താരമാണുള്ളത്.
ബാഹ്യ ലിങ്കുകൾ
വർഗ്ഗം:സപുഷ്പികൾ വർഗ്ഗം:മെഡിറ്ററേനിയൻ സസ്യങ്ങൾ
ഏക്കോൺ
ഒരു അമേരിക്കൻ ഗായകനും, റാപ്പറും,ഗാനസംവിധായകനും ബിസിനസ് കാരനുമാണ് ഏക്കോൺ (born April 16, 1973),.2004 ലെ തന്റെ അരങ്ങേറ്റ ആൽബമായ &apos; &apos;ട്രബിൾ&apos;&apos; -ലെ &quot;ലോക്ക്ഡ് അപ്പ്&quot; എന്ന ഗാനത്തിന്റെ വിജയത്തോടെയാണ് ഏക്കോൺ പ്രശസ്തനാകുന്നത്.
അവലംബം
വർഗ്ഗം:1973-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ മനുഷ്യസ്‌നേഹികൾ
മതിലകം ബ്ലോക്ക് പഞ്ചായത്ത്
തൃശ്ശൂർജില്ലയിലെ കൊടുങ്ങല്ലൂർ താലൂക്കിലാണ് 71.81ചതുരശ്രകിലോമീറ്റർ വിസ്തീർണ്ണമുള്ള മതിലകം ബ്ളോക്കുപഞ്ചായത്ത് സ്ഥിതി ചെയ്യുന്നത്. മതിലകം ബ്ലോക്ക് പഞ്ചായത്തിൽ എടത്തിരുത്തി, കൈപ്പമംഗലം, മതിലകം, പെരിഞ്ഞനം, ശ്രീനാരായണപുരം എന്നീ ഗ്രാമപഞ്ചായത്തുകൾ ഉൾപ്പെടുന്നു.
വിലാസം
മതിലകം ബ്ലോക്ക് പഞ്ചായത്ത് മതിലകം - 680685 ഫോൺ‍‍‍‍‍‍ : 0480 2850260 ഇമെയിൽ : mkmbdo@gmail.com
അവലംബം
വർഗ്ഗം: തൃശ്ശൂർ ജില്ലയിലെ ബ്ലോക്ക് പഞ്ചായത്തുകൾ
തത്തലമരം
പശ്ചിമഘട്ടതദ്ദേശവാസിയായ ഒരു ചെറുമരമാണ് തത്തലമരം. . 5 മീറ്ററോളം ഉയരം വയ്ക്കുന്ന ഈ മരം 1000 മീറ്റർ വരെ ഉയരമുള്ള നിത്യഹരിതവനങ്ങളിലെ അടിക്കാടുകളായി കാണപ്പെടുന്നു. പശ്ചിമഘട്ടത്തിലും ശ്രീലങ്കയിലും കാണുന്നു.
പുറത്തേക്കുള്ള കണ്ണികൾ
വർഗ്ഗം:കുറ്റിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർധമാൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
ഇന്ത്യൻ സംസ്ഥാനമായ ബീഹാറിലെ നളന്ദ ജില്ലയിൽ പാവപുരിയിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജാണ് വർധമാൻ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (VIMS) / ഭഗവാൻ മഹാവീർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (BMIMS). ഇത് ആര്യഭട്ട നോളജ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട്. 2011-ൽ സ്ഥാപിതമായ ഇത് മെഡിക്കൽ മേഖലയിലെ യുജി (എംബിബിഎസ്) കോഴ്സും 5 വ്യത്യസ്ത സ്പെഷ്യലൈസേഷനുകളിൽ പിജി കോഴ്‌സുകളും മറ്റ് പാരാമെഡിക്കൽ കോഴ്സുകളും വാഗ്ദാനം ചെയ്യുന്നു.
ഇതും കാണുക
• ആനുരാഗ് നാരായൺ മഗദ് മെഡിക്കൽ കോളേജ് ആൻഡ് ഹോസ്പിറ്റൽ
• പാറ്റ്ന മെഡിക്കൽ കോളേജ് ആൻഡ് ഹോസ്പിറ്റൽ
• ഗവണ്മെന്റ് മെഡിക്കൽ കോളേജ് ആൻഡ് ഹോസ്പിറ്റൽ, ബേട്ടിയ
• ജവഹർ ലാൽ നെഹ്രു മെഡിക്കൽ കോളേജ് ആൻഡ് ഹോസ്പിറ്റൽ
• ശ്രീ കൃഷ്ണ മെഡിക്കൽ കോളേജ് ആൻഡ് ഹോസ്പിറ്റൽ
• ദർഭംഗ മെഡിക്കൽ കോളേജ് ആൻഡ് ഹോസ്പിറ്റൽ
വാരാണസി (നോവൽ)
രണ്ടാമൂഴത്തിനു ശേഷം എം.ടി. വാസുദേവൻ നായർ എഴുതിയ നോവലാണ് വാരാണസി. സമകാലീന മലയാളം വാരികയിൽ ഖണ്ഡശയായി പ്രസിദ്ധീകരിച്ച ഈ നോവൽ, പുസ്തമായി ഇറക്കിയിരിക്കുന്നത് കറണ്ട് ബുക്ക്സ് ആണ്. എം.ടിയുടെ പുറത്തിറങ്ങിയിട്ടുള്ള നോവലുകളിൽ, നിലവിൽ ഏറ്റവും ഒടുവിലത്തേത് ആണ് ഇത്.
ആത്മീയ ജീവിതത്തിൻ്റെ യാഥാർത്ഥ്യങ്ങളെ ഭാരതീയമായ കരുത്തോടെ, ഒരു ഗുഹാ ചിത്രത്തിൻ്റെ ചാതുരിയോടെ അവതരിപ്പിക്കുകയാണ് എം.ടി. കാലത്തിൻ്റെ ഭിന്നമുഖങ്ങളെ മനുഷ്യരോടടുപ്പിച്ച് തികച്ചും ദാർശനികമായ ഒരവലോകനം ഇതിൽ നടക്കുന്നുണ്ട്.
കഥാസംഗ്രഹം
ജീവിതത്തിെലെ പ്രതിസന്ധികളിൽ നിന്ന് ഒളിച്ചോടിെ വാരാണസിയിലെത്തുന്ന എന്ന സുധാകരൻ എന്ന മലയാളി വർഷങ്ങൾക്കു ശേഷം വീണ്ടും അതേ ബിന്ദുവിൽ എത്തി നിൽക്കുമ്പോൾ ഭൂതകാലത്തിൽ നിന്നു പതിരും കതിരും പെറുക്കിയെടുക്കുന്നു. സ്നേഹത്തിൻ്റെ അർത്ഥവും രതിയും യുവത്വവും ഭക്തിയും ജീവിതത്തിൻ്റെ വൈരുധ്യങ്ങളും സങ്കീർണതകളുമെല്ലാം ഉടലോടെ ത്രസിച്ചുണരുകയാണ് ഇവിടെ. ഒടുവിൽ തീവ്ര വികാരങ്ങളെ ഗർഭം ധരിക്കുന്ന നിസ്സംഗതയുമായി ആത്മ പിണ്ഡം സമർപ്പിച്ച് മാറ്റൊരു ഇടത്താവളത്തിലേയ്ക്ക് പോകാൻ തയ്യാറെടുക്കുന്നു. വാരാണസിയിൽ സുധാകരൻ ഗംഗയിലൂടെയല്ല,മറിച്ച് കാലത്തിൻ്റെ പക്വതയിൽ തണുത്തുപോയ ഓർമ്മകളിലൂടെയാണ് ആത്മശുദ്ധീകരണം നടത്തുന്നത്. വായിച്ചു നിർത്തുമ്പോൾ തെറ്റും ശരിയും ഇഴപിരിഞ്ഞ് കിടക്കുന്ന ജീവിത്തിേലേയ്ക്കു പാവനസ്നേഹത്തിെൻ്റെ അവാച്യമായ ദർശനം വായനക്കാർക്കു പകർന്നുകൊടുക്കുന്ന വിധം മാന്ത്രികവും കാവ്യാത്മകവുമായ എം.ടിയുടെ ഭാഷ വികസിക്കുന്നുണ്ട്.
ഏറെ നിരൂപകപ്രശംസ ലഭിച്ച ഈ നോവലിനെ എം.വി.ദേവനെപ്പോലെ ചിലർ വിമർശിച്ചു. ഈ നോവൽ 2013 ൽ എൻ.ഗോപാലകൃഷ്ണൻ ഇംഗ്ലീഷിലേയ്ക്ക് തർജ്ജമ ചെയ്തു.
എലിസബത്ത് വിൽസൺ
എലിസബത്ത് വെൽറ്റർ വിൽസൺ (ഏപ്രിൽ 4, 1921 - മെയ് 9, 2015) ഒരു അമേരിക്കൻ നടിയായിരുന്നു. ഏകദേശം 70 വർഷത്തോളം നീണ്ടുനിന്ന അവരുടെ കരിയറിൽ സിനിമയിലെയും ടെലിവിഷനിലെയും അവിസ്മരണീയമായ വേഷങ്ങൾ ഉൾപ്പടുന്നു. 1972-ൽ സ്റ്റിക്‌സ് ആൻഡ് ബോൺസ് എന്ന നാടകത്തിലെ അഭിനയത്തിന് ഒരു നാടകത്തിലെ മികച്ച നടിക്കുള്ള ടോണി പുരസ്കാരം നേടി. 2006-ൽ അമേരിക്കൻ തിയേറ്റർ ഹാൾ ഓഫ് ഫെയിമിൽ വിൽസണെ ഉൾപ്പെടുത്തി.
ആദ്യകാല ജീവിതം
ഇൻഷുറൻസ് ഏജന്റ് ഹെൻറി ഡണിംഗ് വിൽസണിന്റെയും മേരി എഥേൽ വിൽസണിന്റെയും (മുമ്പ്, വെൽറ്റർ) മകളായി മിഷിഗണിലെ ഗ്രാൻഡ് റാപ്പിഡ്‌സിലാണ് എലിസബത്ത് വിൽസൺ ജനിച്ചത്. അവരുടെ അമ്മയുടെ മുത്തച്ഛൻ ഒരു സമ്പന്ന ജർമ്മൻ കുടിയേറ്റക്കാരനായിരുന്നതിനാൽ വിൽസൺ ഒരു വലിയ മാളികയിലാണ് വളർന്നത്. വിർജീനിയയിലെ അബിംഗ്‌ഡണിലെ ബാർട്ടർ തിയേറ്ററിൽ പഠിച്ചതിനേത്തുടർന്ന് ന്യൂയോർക്ക് നഗരത്തിലെ ദി നെയ്‌ബർഹുഡ് പ്ലേഹൗസ് സ്‌കൂൾ ഓഫ് തിയേറ്ററിൽ സാൻഫോർഡ് മെയ്‌സ്‌നറിനൊപ്പം പഠിച്ചു. വിൽസൺ വെളിപ്പെടുത്തിയതുപ്രകാരം, ഒരു ആജീവനാന്ത ലിബറൽ ഡെമോക്രാറ്റായിരുന്ന അവർ മെത്തഡിസ്റ്റ് വിശ്വാസത്തിൽ ഉറച്ചുനിന്നിരുന്നു.
കരിയർ
30-ലധികം സിനിമകളിലും നിരവധി ബ്രോഡ്‌വേ നാടകങ്ങളിലും പ്രത്യക്ഷപ്പെട്ടിട്ടുള്ള വിൽസൺ ഒരു ബഹുമുഖ സ്വഭാവ നടിയായിരുന്നു. 1953-ൽ പിക്നിക് എന്ന നാടകത്തിലൂടെ വിൽസൺ ബ്രോഡ്‌വേയിൽ അരങ്ങേറ്റം കുറിച്ചു.
മരണം
2015 മെയ് 9-ന്, 94-ാം വയസ്സിൽ, കണക്റ്റിക്കട്ടിലെ ന്യൂ ഹേവനിലുള്ള അവരുടെ ഭവനത്തിൽവച്ച് വിൽസൺ അന്തരിച്ചു. മാതാപിതാക്കളുടെ ശവകുടീരങ്ങൾക്ക് സമീപം മിഷിഗണിലെ ഗ്രാൻഡ് റാപ്പിഡിലുള്ള ഓക്ക് ഹിൽ സെമിത്തേരിയിൽ അവർ സംസ്കരിക്കപ്പെട്ടു.
ജെന്നിഫർ വാറൻ
ജെന്നിഫർ വാറൻ (ജനനം : ആഗസ്റ്റ് 12, 1941) ഒരു അമേരിക്കൻ അഭിനേത്രിയും സംവിധായികയുമാണ്.
ജീവിതരേഖ
ന്യൂയോർക്ക് നഗരത്തിലെ ഗ്രീൻവിച്ച് വില്ലേജ് പ്രദേശത്ത് നടിയായിരുന്ന പൗളാ ബോയെർസ്മിത്ത്, ഒരു ദന്ത വൈദ്യായിരുന്ന ഡോ. ബാർനെറ്റ് എം. വാറൻ എന്നിവരുടെ മകളായി ജനിച്ചു. യിദ്ദിഷ്‍ നാടകശാലയിലെ അഭിനേതാവും സംവിധായകനുമായിരുന്ന ജേക്കബ് ബെൻ-അമി അവരുടെ അമ്മാവൻ ആയിരുന്നു. എലിസബത്ത് ഇർവിൻ ഹൈ സ്കൂളിൽ നിന്നും ജെന്നിഫർ വാറൻ ബിരുദം നേടി.
കലാജീവിതം
1972 ൽ '6 Rms Riv Vu' എന്ന ബ്രോഡ്വേ തീയേറ്റർ നാടകത്തിലൂടെയാണ് ജെന്നിഫർ വാറൻ തന്റെ അരങ്ങേറ്റം നടത്തിയത്. അതിലെ പ്രകടനത്തിൻ ഒരു തിയറ്റർ വേൾഡ് അവാർഡ് നേടുകയുമുണ്ടായി. 1975 ൽ 'P. S. യുവർ ക്യാറ്റ് ഡെഡ്!' എന്ന ഹ്രസ്വകാല നാടകത്തിൽ മുഖം കാട്ടിയിരുന്നു. സാംസ് സോംഗ് (1969), നൈറ്റ് മൂവ്സ് (1975), സ്ലാപ്പ് ഷോട്ട് (1977 ൽ, ഹോക്കി കോച്ച് പോൾ ന്യൂമാൻറെ നിരാശനായ ഭാര്യയായി), അനദർ മാൻ, അനദർ ചാൻസ് (1977), ഐസ് കാസിൽസ് (1978), മ്യൂട്ടൻ്റ് (1984) ഫാറ്റൽ ബ്യൂട്ടി​(1987) എന്നിവ ജെന്നിഫറിൻറെ യശസ്സുയർത്തിയ സിനിമകളിൽ ഉൾപ്പെടുന്നു. ജോൺ വില്ലിസിൻശെ സ്ക്രീൻ വേൾഡ് എന്ന പ്രസിദ്ധീകരണത്തിലെ വാല്യം 27 ൽ ഭാവി വാഗ്ദാനങ്ങളായ 1975 ലെ 12 പുതുമുഖങ്ങളുടെ പട്ടികയിൽ ജെന്നിഫർ വാറൻ ഇടംപിടിച്ചിരുന്നു. 1978 ൽ സ്റ്റീൽ കൌബോയ് എന്ന ചിത്രത്തിൽ അഭിനയിച്ചു. അവരുടെ ടെലിവിഷൻ രംഗത്തെ പ്രകടനങ്ങളിൽ അതിഥി താരമായി വേഷമിട്ട ദ ബോബ് ന്യൂഹാർട്ട് ഷോ, കൊജാക്, കാഗ്നി & ലാസി, ഹോട്ടൽ, ഹൂപ്പർമാൻ, മർഡർ, ഷീ റോട്ട്, തുടങ്ങിയവയും ഉൾപ്പെടുന്നു. 1982-ൽ പുറത്തിറങ്ങിയ പേപ്പർ ഡോളിലും, 1982-ലെ ടെലിവിഷൻ സിനിമയായ പേപ്പർഡോൾ, ഇതിനെ അവലംബമാക്കിയുള്ള 1984 ലെ ടെലിവിഷൻ പരമ്പര എന്നിവയിൽ ഒരു മുൻകാല മോഡലും മോഡൽ രംഗത്ത് ഉയർന്നുവരാൻ ഉത്കടമായ അഭിവാഞ്ജ പ്രകടിപ്പിക്കുന്ന ഒരു മോഡലിൻറ മാതാവുമായ ഡിനാ കാസ്വെൽ ആയി ഒരു പ്രധാന വേഷമുണ്ടായിരുന്നു.
അവലംബം
വർഗ്ഗം:1941-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ
ടോണി റോബിൻസ്
അന്തോണി ജയ് "ടോണി" റോബിൻസ് (ജനനം അന്തോണി ജി. മഹാവോറിക് ഫെബ്രുവരി 29, 1960) ഒരു അമേരിക്കൻ എഴുത്തുകാരനും സംരംഭകനും മനുഷ്യാവകാശപ്രവർത്തകനും ലൈഫ് കോച്ചും ആയി അറിയപ്പെടുന്നു. ഇൻഫോമെർഷ്യൽ, സെമിനാറുകൾ, അൺലിമിറ്റഡ് പവർ, അവേക്കൻ ദ ജയിൻറ് വിത്തിൻ തുടങ്ങിയ അദ്ദേഹത്തിൻറെ സ്വയം സഹായ പുസ്തകങ്ങൾ എന്നിവയിലൂടെയാണ് റോബിൻസ് അറിയപ്പെടുന്നത്.
റേഡിയോ പ്രഭാഷണങ്ങളിലൂടെയും സെമിനാറുകളിലൂടെയും പ്രശസ്തനായ അദ്ദേഹം അഞ്ചുഗ്രന്ഥങ്ങളും രചിച്ചിട്ടുണ്ട്. വാർഷിക വിൽപ്പനയിൽ ഏതാണ്ട് 6 ബില്ല്യൻ ഡോളർ സമ്പാദിക്കുന്ന നിരവധി കമ്പനികളുടെ സ്ഥാപകനാണ് റോബിൻസ്. 2015, 2016 വർഷങ്ങളിൽ അദ്ദേഹത്തെ വോർത് മാഗസിൻ പവർ 100 പട്ടികയിൽ ഉൾപ്പെടുത്തി. ഫീഡിംഗ് അമേരിക്ക പോലെയുള്ള സംഘടനകളുമായി സഹകരിക്കുന്ന ഒരു ഫിലാന്ത്രോപിസ്റ്റ് ആണ് അദ്ദേഹം.
ആദ്യകാലജീവിതം
റോബിൻസ്1960 ഫെബ്രുവരി 29 ന് കാലിഫോർണിയയിലെ നോർത്ത് ഹോളിവുഡിൽ അന്തോണി ജി. മഹാവോറിക് ആയി ജനിച്ചു. മൂന്ന് കുട്ടികളിൽ മൂത്തയാളാണ് റോബിൻസ്. ഏഴുവയസ്സുള്ളപ്പോൾ മാതാപിതാക്കൾ വേർപിരിഞ്ഞിരുന്നു. റോബിൻസിന്റെ അമ്മക്ക് ഒരു സെമി-പ്രൊഫഷണൽ ബേസ്ബോൾ താരം ജിം റോബിൻസ് ഉൾപ്പെടെ നിരവധി ഭർത്താക്കൻമാരുണ്ടായിരുന്നു. റോബിൻസിന് 12 വയസ്സുള്ളപ്പോൾ നിയമപരമായി അദ്ദേഹം ദത്തെടുക്കുകയും ചെയ്തു.
ടോണി റോബിൻസ് കാലിഫോർണിയയിലെ അസൂസയിലാണ് വളർന്നത്. ഗ്ലെൻഡോറ ഹൈസ്കൂളിൽ ചേർന്നു. സീനിയർ വർഷത്തിൽ സ്റ്റുഡന്റ് ബോഡി പ്രസിഡന്റായി തിരഞ്ഞെടുക്കപ്പെട്ടു. വളർന്നുവരുന്ന സമയത്ത്, റോബിൻസ് തന്റെ സഹോദരങ്ങളെ സഹായിക്കാൻ ചില്ലറ ജോലിക്കാരനായി പ്രവർത്തിച്ചു.
ബാഹ്യ ലിങ്കുകൾ
വർഗ്ഗം:1960-ൽ ജനിച്ചവർ വർഗ്ഗം:21-ആം നൂറ്റാണ്ടിലെ അമേരിക്കൻ എഴുത്തുകാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:പ്രചോദനം
കാതറിൻ ഡുലാക്ക്
ഒരു ഫ്രഞ്ച്-അമേരിക്കൻ ബയോളജിസ്റ്റാണ് കാതറിൻ ഡുലാക്ക്. 2007 മുതൽ 2013 വരെ ഡിപ്പാർട്ട്‌മെന്റ് ചെയർ ആയി സേവനമനുഷ്ഠിച്ച ഹാർവാർഡ് യൂണിവേഴ്‌സിറ്റിയിലെ മോളിക്യുലർ ആന്റ് സെല്ലുലാർ ബയോളജിയിൽ ഹിഗ്ഗിൻസ് പ്രൊഫസറാണ്. ഹോവാർഡ് ഹ്യൂസ് മെഡിക്കൽ ഇൻസ്റ്റിറ്റ്യൂട്ടിലെ ഇൻവെസ്റ്റിഗേറ്റർ കൂടിയാണ് അവർ. 1963 -ൽ ഫ്രാൻസിലാണ് അവർ ജനിച്ചത്. 1991 -ൽ പോസ്റ്റ്ഡോക്ടറൽ പഠനത്തിനായി അമേരിക്കയിൽ എത്തി.
സസ്തനികളിലെ ഘ്രാണ സിഗ്നലിംഗിന്റെ തന്മാത്രാ ജീവശാസ്ത്രത്തെക്കുറിച്ച്, പ്രത്യേകിച്ച് ഫെറോമോണുകൾ,, ലൈംഗിക-നിർദ്ദിഷ്‌ട സ്വഭാവങ്ങളെ നിയന്ത്രിക്കുന്ന ഡൗൺസ്ട്രീം ബ്രെയിൻ സർക്യൂട്ടുകൾ എന്നിവയെക്കുറിച്ച് ഡുലാക്ക് വിപുലമായ ഗവേഷണം നടത്തി. സിംഗിൾ ന്യൂറോണുകളിൽ നിന്നുള്ള സിഡി‌എൻ‌എ ലൈബ്രറികൾ സ്ക്രീനിംഗ് അടിസ്ഥാനമാക്കി ഒരു പുതിയ സ്ക്രീനിംഗ് തന്ത്രവും സിംഗിൾ ന്യൂറോണുകളിൽ നിന്നുള്ള ജീനുകളെ ക്ലോൺ ചെയ്യുന്നതിനുള്ള ഒരു പുതിയ രീതിയും അവർ വികസിപ്പിച്ചു. ഒരു പോസ്റ്റ്ഡോക് എന്ന നിലയിൽ, കൊളംബിയ യൂണിവേഴ്സിറ്റിയിലെ നോബൽ സമ്മാന ജേതാവ് റിച്ചാർഡ് ആക്സലിന്റെ ലബോറട്ടറിയിൽ ജോലി ചെയ്യുമ്പോൾ സസ്തനികളുടെ ഫെറോമോൺ റിസപ്റ്ററുകളുടെ ആദ്യ കുടുംബത്തെ ഡുലക് കണ്ടെത്തി.
ജീവചരിത്രം
ഫ്രാൻസിലെ മോണ്ട്പെല്ലിയറിലാണ് ഡുലക് വളർന്നത്, പാരീസിലെ എകോൾ നോർമൽ സൂപ്പർറിയൂർ ഡി ലാ റൂം ഉൽമിൽ നിന്ന് ബിരുദം നേടി പിഎച്ച്ഡി നേടി. 1991 -ൽ പാരീസ് സർവകലാശാലയിൽ നിന്ന് വികസന ബയോളജിയിൽ നിക്കോൾ ലെ ഡുവാരിനൊപ്പം പ്രവർത്തിച്ചു, കൊളംബിയ യൂണിവേഴ്സിറ്റിയിൽ റിച്ചാർഡ് ആക്സലിനൊപ്പം പോസ്റ്റ്ഡോക് പഠനങ്ങൾ നടത്തി, അവിടെ സസ്തനികളുടെ ഫെറോമോൺ റിസപ്റ്ററുകൾ എൻകോഡുചെയ്യുന്ന ആദ്യത്തെ ജീനുകൾ തിരിച്ചറിഞ്ഞു.
1996 -ൽ ഹാർവാർഡ് മോളിക്യുലർ ആന്റ് സെൽ ബയോളജി ഫാക്കൽറ്റിയിൽ ചേർന്നു. 2000 -ൽ അസോസിയേറ്റ് പ്രൊഫസറായും 2001 ൽ ഫുൾ പ്രൊഫസറായും സ്ഥാനക്കയറ്റം ലഭിച്ചു. അവർ ഇപ്പോൾ ഒരു ഇൻവെസ്റ്റിഗേറ്റർ ആണ് ഹോവാർഡ് ഹ്യൂഗ്സ് മെഡിക്കൽ ഇൻസ്റ്റിറ്റ്യൂട്ട് ആൻഡ് മോളിക്യുലാർ, 2013 വരെ സെല്ലുലാർ ബയോളജി ഹാർവാർഡ് ന്റെ വകുപ്പിന്റെ ചെയർ ആയിരുന്നു. ബിഹേവിയറിന്റെ മോളിക്യുലർ ബേസിസ്, മോളിക്യുലർ ആൻഡ് സെല്ലുലാർ ബയോളജി ഓഫ് സെൻസസ് ആന്റ് ദെയർ ഡിസോർഡേഴ്സ്, മോളിക്യുലർ ആന്റ് ഡെവലപ്‌മെന്റൽ ബയോളജി ന്യൂറോബയോളജി എന്നിവയുൾപ്പെടെ മൂന്ന് ബിരുദതല കോഴ്‌സ് അവർ പഠിപ്പിക്കുന്നു.
അവാർഡുകളും ബഹുമതികളും
2019 ൽ അമേരിക്കൻ ഫിലോസഫിക്കൽ സൊസൈറ്റി അംഗമായി തിരഞ്ഞെടുക്കപ്പെട്ടു
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ന്യൂറോ ശാസ്ത്രജ്ഞർ വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:ഹാർവാർഡ് സർവകലാശാലാ അദ്ധ്യാപകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1963-ൽ ജനിച്ചവർ
പ്രൈസ് റിഗ്ഗിങ്
ഒരു പ്രത്യേക സെക്യൂരിറ്റിയുടെ വിപണി വില ക്റിത്രമമായി ഉയർത്തിക്കൊണ്ടുപോകുന്ന അവസ്ഥയാണ് പ്രൈസ് റിഗ്ഗിങ്.സാധാരണയായി കാളകളാണ് ഈ പ്രവൃത്തി ചെയ്യുന്നത്.വില ഉയർന്നു കഴിയുമ്പോൾ,അവർ സെക്യൂരിറ്റികൾ വിൽക്കുകയും ലാഭം കൊയ്യുകയും ചെയ്യുന്നു.
വർഗ്ഗം:സാമ്പത്തികശാസ്ത്രം
ഇസ്‌ലാമിക വസ്ത്രധാരണ രീതി
ഇസ്‌ലാമിന്റെ നിർദ്ദേശങ്ങൾക്കനുസരിച്ച് വസ്ത്രം ധരിക്കുന്നതിനെയാണ് ഇസ്‌ലാമിക വസ്ത്രധാരണരീതി എന്നറിയപ്പെടുന്നത്. ഇസ്‌ലാമികനിർദ്ദേശങ്ങളുടെ അടിസ്ഥാനത്തിലാണെങ്കിലും പ്രാദേശികവും സാംസ്കാരികവും സാമൂഹികവുമായ സ്വാധീനങ്ങൾക്കനുസരിച്ച് വൈവിധ്യമേറിയതാണ്. നിർബന്ധമായും മറക്കപ്പെടേണ്ട ഭാഗങ്ങൾ എന്ന് നിർദ്ദേശിക്കപ്പെട്ടവ മറക്കപ്പെടുന്ന ഏത് വസ്ത്രധാരണരീതിയും ഇസ്‌ലാമിക വസ്ത്രധാരണരീതിയുടെ കീഴിൽ വരും.
സ്ത്രീകൾക്കും പുരുഷമാർക്കും വ്യത്യസ്തമായ മാർഗനിർദ്ദേശങ്ങളാണ് ഇസ്‌ലാം വസ്ത്രധാരണത്തിന്റെ കാര്യത്തിൽ നൽകുന്നത്. സ്ത്രീകൾക്കുള്ള നിർദ്ദേശങ്ങളുടെ സാങ്കേതികനാമം ഹിജാബ് എന്നതാണ്. മുഖവും മുൻകൈയും ഒഴികെയുള്ളവ അന്യരുടെ സാന്നിദ്ധ്യത്തിൽ പുറത്തുകാണിക്കരുതെന്നാണ് സ്ത്രീകൾക്കുള്ള നിയമമെങ്കിൽ, കാൽമുട്ടിനും പൊക്കിളിനുമിടയിലുള്ള ഭാഗം മറയ്ക്കണമെന്നാണ് പുരുഷന്മാർക്കുള്ള നിർദ്ദേശം. ഖുർആൻ, ഹദീഥ് എന്നീ ഉറവിടങ്ങളാണ് ഇത്തരം നിയമങ്ങളുടെ അടിത്തറ.
ഹിജാബ്
മറ എന്നർത്ഥം വരുന്ന ഹിജാബ് ( حجاب ) എന്ന സാങ്കേതിക പദം പൊതുവെ സ്ത്രീകൾക്ക് വസ്ത്രധാരണവുമായി ബന്ധപ്പെട്ടാണ് അറിയപ്പെടുന്നത്. വിശ്വാസികൾ ഇതിനെ നിർബന്ധമായ കല്പനയായി കണക്കാക്കുന്നു. വ്യക്തിയുടെ പവിത്രത കാത്തുസൂക്ഷിക്കലും തുറിച്ചുനോട്ടം ഒഴിവാക്കലും ഹിജാബിന്റെ പ്രധാന ഉദ്ദേശ്യങ്ങളായി ഉന്നയിക്കപ്പെടുന്നു.
1990-കൾക്ക് ശേഷം മുസ്ലിം രാഷ്ട്രങ്ങളിൽ പാശ്ചാത്യവേഷവിധാനങ്ങൾക്ക് പ്രചാരം കൂടിവന്നതോടെ ഹിജാബ് വീണ്ടും ചർച്ചാവിഷയമായി മാറി. പാശ്ചാത്യസ്വാധീനത്തിൽ നിന്ന് മുസ്‌ലിംകളെ മോചിപ്പിക്കാൻ മതപണ്ഡിതർ ഹിജാബിനെ പ്രതീകമായി ഉയർത്തിക്കാട്ടുകയായിരുന്നു.
ഹിജാബ് ഓരോ രാജ്യങ്ങളിൽ
ലഘുചിത്രം| [[അഫ്ഗാനിസ്താൻ|അഫ്ഗാനിസ്ഥാനിലെ സ്ത്രീകൾ ആർട്ട് വിദ്യാർത്ഥികൾ. ]] ലഘുചിത്രം| ഹിജാബ്-ധരിച്ച് ബംഗ്ലാദേശി സ്ത്രീകൾ ഒരു ഡിപ്പാർട്ട്മെന്റ് സ്റ്റോർ ബ്ലോഗേഴ്സ് [[കോമില്ല|ചൊമില്ല, ബംഗ്ലാദേശ് . ]] ലഘുചിത്രം| [[ജക്കാർത്ത|ജക്കാർത്തയിലെ ഇസ്തിഖ്ലാൽ പള്ളിയിൽ മുസ്ലിം പെൺകുട്ടികൾ ]] വിവിധ രാജ്യങ്ങളിൽ ഹിജാബ് വിവിധ നിയമ, സാംസ്കാരിക നിലകൾ ഉണ്ട്. ഹിജാബ് (ഒരു മുസ്ലീം ശിരോവസ്ത്രം, അക്ഷരാർത്ഥത്തിൽ അറബിക്ക് "), പൊതു സ്കൂളുകളിലോ സർവകലാശാലകളിലോ ഗവൺമെന്റ് കെട്ടിടങ്ങളിലോ ഏതെങ്കിലും മതപരമായ ചിഹ്നങ്ങളെ ധരിപ്പിച്ച രാജ്യങ്ങളുണ്ട്.
അവലംബങ്ങൾ
വർഗ്ഗം:Pages with unreviewed translations വർഗ്ഗം:ഇസ്ലാമിക നിയമങ്ങൾ
റെയ്നാൾഡോ അരെനാസ്
ക്യൂബൻ കവിയും,നോവലിസ്റ്റും നാടകകൃത്തുമായിരുന്നു റെയ്നാൾഡോ അരെനാസ്.(ജൂലായ് 16, 1943 – ഡിസം: 7, 1990). തുടക്കത്തിൽ ക്യൂബൻ വിപ്ലവത്തോടും ഫിദൽ കാസ്ട്രോയോടും അടുപ്പം പുലർത്തിയിരുന്ന അരെനാസ് പിന്നീട് ക്യൂബൻ സർക്കാരിന്റെ കടുത്തവിമർശകനായിത്തീരുകയാണുണ്ടായത്.
സ്വവർഗ്ഗരതിയുമായി ബന്ധപ്പെട്ട് ക്യൂബൻ ഭരണകൂടത്തിന്റെ അപ്രീതിയ്ക്കു പാത്രമായ അരെനാസ്, ചില കേസുകളിൽ ശിക്ഷിയ്ക്കപ്പെട്ടുകയും, പിന്നീട് ന്യൂയോർക്കിലേയ്ക്കു കടക്കുകയും ചെയ്തു. 1987 ൽ അരെനാസിനു എയിഡ്സ് രോഗബാധ സ്ഥിതീകരിയ്ക്കപ്പെടുകയുണ്ടായി.
അന്ത്യം
മരുന്നുകളും മദ്യവും അളവിൽക്കൂടുതൽ കഴിച്ച് അരാനസ്, 1990 ഡിസം: 7 നു    ആത്മഹത്യ ചെയ്യുകയാണുണ്ടായത്.
പുറംകണ്ണികൾ
വർഗ്ഗം:ക്യൂബൻ സാഹിത്യകാരന്മാർ
വെണ്മണി ഹരിദാസ്
കേരളീയനായ കഥകളി സംഗീതജ്ഞനാണ് കലാമണ്ഡലം വെണ്മണി ഹരിദാസ്.
ജീവിതരേഖ
മുഴുവൻ സമയ കോൺഗ്രസ്സ് പ്രവർത്തകനായിരുന്ന വെണ്മണി നാരായണൻ നമ്പൂതിരിപ്പാടിന്റെയും തൃശ്ശൂർ കൈപ്പറമ്പ് കുറൂർ ദേവസേന അന്തർജ്ജനത്തിന്റെയും മകനായി 1946 സെപ്റ്റംബർ 16 ന് ആലുവയിലെ വെണ്മണി മനയിൽ ജനനം.
ജനിച്ച മനയുടെ തൊട്ടടുത്തുള്ള അകവൂർ മനയിൽ അവതരിപ്പിക്കാറുള്ള കഥകളി കണ്ടാണ് അദ്ദേഹത്തിനു കഥകളിയിൽ കമ്പം ഉണ്ടാകുന്നത്. മുണ്ടക്കൽ ശങ്കര വാര്യറാണ് കഥകളി സംഗീതത്തിലെ ആദ്യ ഗുരു. 1960 ൽ കലാമണ്ഡലത്തിൽ ചേർന്ന അദ്ദേഹം നീലകണ്ഠൻ നമ്പീശൻ, ശിവരാമൻ നായർ, കലാമണ്ഡലം ഗംഗാധരൻ എന്നിവരുടെ ശിഷ്യത്വത്തിൽ കഥകളി സംഗീതം അഭ്യസിച്ചു. കലാമണ്ഡലത്തിലെ പഠന ശേഷം 1968 ൽ മൃണാളിനി സാരാഭായിയുടെ അഹമ്മദാബാദ് ദർപ്പണയിൽ സംഗീതാദ്ധ്യാപകനായി ചേർന്നു. ഹിന്ദുസ്ഥാനി സംഗീതത്തിൽ അറിവ് നേടാൻ ഈ കാലം ഹരിദാസിനെ സഹായിച്ചു. 1978 ൽ തിരുവനന്തപുര മാർഗ്ഗിയിൽ അദ്ദേഹം കഥകളി സംഗീതാദ്ധ്യാപകനായി ചേർന്നു.
ഷാജി എൻ. കരുൺ സംവിധാനം ചെയ്ത വാനപ്രസ്ഥം, സ്വം എന്നീ ചിത്രങ്ങളിൽ പ്രധാന കഥാപാത്രങ്ങളെ അവതരിപ്പിച്ചിട്ടുണ്ട്. ചലച്ചിത്രങ്ങൾക്കു പുറമെ ടെലിവിഷൻ സീരിയലുകളിലും സജീവമായിരുന്നു. എൻ.പി വിജയകൃഷ്ണൻ എഴുതിയ അദ്ദേഹത്തിന്റെ ജീവചരിത്രം ‘ഭാവഗായകൻ’ എന്നപേരിൽ റെയിൻബൊ ബുക്ക്സ് ചെങ്ങന്നൂർ പ്രസിദ്ധീകരിച്ചു. സെൻ ക്രിയേഷൻസിന്റെ ബാനറിൽ ശ്രീ സുനിൽ ഗോപാലകൃഷ്ണനും രതീഷ് രാമചന്ദ്രനും ചേർന്ന് നിർമ്മിച്ച വെണ്മണി ഹരിദാസിനെക്കുറിച്ചുള്ള ദഡോക്യുമെന്ററി ചിത്രമാണ് ചിത്തരഞ്ജിനി: റിമംബറിങ്ങ് ദ മാസ്‌റ്റ്രോ.
2005 സെപ്റ്റംബർ 17 ന് 59 ആം വയസ്സിൽ തിരുവനന്തപുരത്ത് വെച്ച് അദ്ദേഹം അന്തരിച്ചു.
കുടുംബം
ഭാര്യ സരസ്വതി, സിനിമ സീരിയൽ നടൻ ശരത് ഹരിത് എന്നിവർ മക്കൾ.
അവലംബം
വർഗ്ഗം:കഥകളി കലാകാരന്മാർ
മറിയ തെരേസ
ആസ്ട്രിയ, ഹംഗറി, ക്രൊയേഷ്യ, ബൊഹീമിയ, മാന്റുവ, തുടങ്ങി ഹാബ്സ് ബർഗ്  ഭരണപ്രദേശങ്ങളുടെ ഏക വനിതാഭരണാധികാരിയായിരുന്നു മറിയ തെരേസ എന്നറിയപ്പെട്ട മറിയ തെരേസ വാൽബുർഗ അമാലിയ ക്രിസ്റ്റീന ചക്രവർത്തിനി. (ജ:13 മേയ് 1717 –മ: 29 നവം:1780) പാർമയും,ആസ്ട്രിയൻ നെതർലൻഡ്സും ഇവരുടെ അധീനതയിലായിരുന്നു. പിതാവായ ചാൾസ് ആറാമനു ശേഷം രാജ്യഭാരമേറ്റ തെരേസ നാല്പതുവർഷത്തോളം ഭരണം നടത്തുകയുണ്ടായി.
ചാൾസ് ആറാമന്റെ അധീശത്വം അംഗീകരിച്ചിരുന്ന രാജ്യങ്ങളിൽ ചിലത് അദ്ദേഹത്തിന്റെ മരണശേഷം അത് അംഗീകരിയ്ക്കുന്നതിനു തയ്യാറായിരുന്നില്ല. ഹാബ്സ്ബർഗ് പ്രവിശ്യയായിരുന്ന സിലേഷ്യ കൈവശപ്പെടുത്തുന്നതിനുള്ള സൈനികനീക്കങ്ങൾ പ്രഷ്യ ആരംഭിച്ചത് ഒൻപതുവർഷം നീണ്ടുനിന്ന യുദ്ധത്തിലേയ്ക്കു നയിയ്ക്കുകയുണ്ടായി.
ഫ്രാൻസിസ് ഒന്നാമനുമായുള്ള വിവാഹബന്ധത്തിൽ തെരേസയ്ക്ക് 16 കുട്ടികളാണ് പിറന്നത്. ഫ്രാൻസിലെ രാജ്ഞിയായിരുന്ന മാരി ആന്തോനെറ്റ്, നേപ്പിൾസ് രാജ്ഞി മരിയ കരോളിന, പാർമയിലെ മരിയ അമാലിയ, റോമൻ ഭരണാധികാരികളായിരുന്ന ജോസഫ് രണ്ടാമൻ, ലിയോപോൾഡ് രണ്ടാമൻ എന്നിവർ രാജ്യഭരണം നിർവ്വഹിച്ചിരുന്ന മക്കളിൽ ചിലരാണ്. ആസ്ട്രിയയുടേയും ,ബൊഹീമിയയുടേയും ഭരണാധികാരം ജോസഫ് രണ്ടാമനും, ലിയോപോൾഡ് രണ്ടാമനും തെരേസയോടൊപ്പം കൂട്ടായി നിർവ്വഹിച്ചിരുന്നു.
ഒരു ഉപദേശകസമിതിയുടെ സഹായത്താൽ രാജ്യഭരണം നിർവ്വഹിച്ചുപോന്ന മറിയ തെരേസ ആസ്ട്രിയയുടെ കാർഷികവും വിദ്യാഭ്യാസപരവുമായ സൈനികവുമായപുരോഗതികൾക്ക് തുടക്കം കുറിയ്ക്കുന്നതിൽ ശ്രദ്ധവച്ചിരുന്നു. എന്നാൽ മതസ്വാതന്ത്ര്യത്തെ പ്രോത്സാഹിപ്പിച്ചിരുന്നില്ല. .
പുറംകണ്ണികൾ
വർഗ്ഗം:ഭരണാധികാരികൾ വർഗ്ഗം:മേയ് 13-ന് ജനിച്ചവർ വർഗ്ഗം:നവംബർ 29-ന് മരിച്ചവർ വർഗ്ഗം:1780-കളിൽ മരിച്ചവർ വർഗ്ഗം:1717-ൽ ജനിച്ചവർ വർഗ്ഗം:1780-ൽ മരിച്ചവർ
നവകർണ്ണാടക പബ്ളിക്കേഷൻസ് പ്രൈവറ്റ് ലിമിറ്റഡ്
1960 ൽ സോവിയറ്റ് പുസ്തകങ്ങൾ വിതരണം ചെയ്യാനായി ബാംഗളൂർ ആസ്ഥാനമായി സ്ഥാപിച്ച പുസ്തകശാലയാണ് നവകർണാടക പബ്ലിക്കേഷൻസ് പ്രൈവറ്റ് ലിമിറ്റഡ്. പ്രധാനമായി കന്നട പുസ്തക വിതരണമായിരുന്നു ലക്ഷ്യം.ഇംഗ്ലിഷ് ഗ്രന്ഥങ്ങളും വിതരണം ചെയ്തിരുന്നു. ബാംഗളൂർ, മാംഗളൂർ, മൈസൂർ, ഗുൽബർഗ എന്നിവിടങ്ങളിൽ ശാഖകൾ ഉണ്ട്. 1990ൽ സോവിയറ്റ് പുസ്തകങ്ങളുടെ വിതരണം നിർത്തിയെങ്കിലും ചില പുസ്തകങ്ങൾ പുനപ്രസിദ്ധീകരിച്ചുവരുന്നു. ആർ എസ് റാജാറാം ആണ് ഇപ്പോഴത്തെ മാനേജിങ്ങ് ഡയറക്ടർ.കർണ്ണാടകയിലെ പ്രമുഖ പുസ്തക പ്രസാധന വിതരണ സ്ഥാപനമായി ഇന്നു നവകർണാടക പബ്ലിക്കേഷൻസ് പ്രൈവറ്റ് ലിമിറ്റഡ് വളർന്നിരിക്കുന്നു.
അവലംബം
വർഗ്ഗം:പുസ്തകപ്രസാധകർ
ഇന്ത്യയിലെ ബ്രിട്ടീഷ് ഭരണം
ഇന്ത്യയിലെ ബ്രിട്ടീഷ് ഭരണത്തെ രണ്ട് കാലയളവുകളായി തിരിക്കാറുണ്ട്. ബ്രിട്ടീഷ് ഈസ്റ്റ് ഇന്ത്യ കമ്പനി ഭരിച്ചിരുന്ന 1858 വരെയുള്ള കാലയളവിനെ കമ്പനിഭരണം എന്നും അതിനു ശേഷം ബ്രിട്ടീഷ് സർക്കാരിന്റെ നേരിട്ടുള്ള ഭരണത്തെ ബ്രിട്ടീഷ് രാജ് എന്നും അറിയപ്പെടുന്നു. 1857-ലെ ലഹളക്കു ശേഷം നിർമ്മിക്കപ്പെട്ട ഗവൺമെന്റ് ഓഫ് ഇന്ത്യ ആക്റ്റ്‌ 1858 നിയമപ്രകാരമാണ് ഈ ഭരണമാറ്റം നടന്നത്.
വർഗ്ഗം:ഇന്ത്യാചരിത്രം വർഗ്ഗം:ഇന്ത്യയിലെ ബ്രിട്ടീഷ് ഭരണം
എരിയ ജവാനിക്ക
ഓർക്കിഡുകളുടെ ഒരു ഇനമാണ് എരിയ ജവാനിക്ക. എറിയ ജനുസ്സിൽ പെട്ട ഇനമാണിത്. കിഴക്ക് സിക്കിം മുതൽ തായ്‌വാൻ വരെയും തെക്കുകിഴക്കൻ ഏഷ്യയുടെ ഭൂരിഭാഗവും ന്യൂ ഗിനിയ വരെയും ഇത് വ്യാപിച്ചിരിക്കുന്നു.
References
വർഗ്ഗം:തായ്വാനിലെ സസ്യജാലങ്ങൾ വർഗ്ഗം:ചൈനയിലെ സസ്യജാലം
മഡോന്നിന (റോബർട്ടോ ഫെറുസി)
1897-ൽ വെനീസ് ബിനാലെ രണ്ടാമൻ സ്വന്തമാക്കിയ റോബർട്ടോ ഫെറുസി (1854-1934) ചിത്രീകരിച്ച ഒരു എണ്ണഛായാചിത്രമായിരുന്നു മഡോണ ഓഫ് ദ സ്ട്രീറ്റ് എന്നുമറിയപ്പെടുന്ന മഡോന്നിന. ആഞ്ചലീന സിയാൻ (വയസ്സ് 11), അവളുടെ അനുജൻ  എന്നിവരായിരുന്നു ഈ ചിത്രത്തിന്റെ മാതൃകകൾ. യഥാർത്ഥത്തിൽ ഇതൊരു മതചിത്രമായി വരച്ചിട്ടില്ലെങ്കിലും, ഈ ചിത്രം കന്യകാമറിയത്തിന്റെ കുഞ്ഞിനെ പിടിച്ചിരിക്കുന്ന ഒരു ചിത്രമായി ജനപ്രിയമായിത്തീർന്നു. കൂടാതെ ഈ ചിത്രം ഫെറുസിയുടെ സൃഷ്ടികളിൽ ഏറ്റവും പ്രശസ്തമായി.
യഥാർത്ഥ പെയിന്റിംഗിന്റെ വിധി
1897-ൽ വെനീസിലെ ഒരു ആർട്ട് എക്സിബിഷനിലാണ് യഥാർത്ഥ ചിത്രം ആദ്യമായി പ്രദർശിപ്പിച്ചത്. 1924-ൽ ഫ്രാൻസിൽ അന്തരിച്ച സ്റ്റീൽ കോടീശ്വരനും നയതന്ത്രജ്ഞനും ആയ ജോൺ ജോർജ്ജ് അലക്സാണ്ടർ ലീഷ്മാൻ, ചിത്രം വാങ്ങിയെങ്കിലും പുനഃനിർമ്മാണത്തിന് അവകാശമുണ്ടായിരുന്നില്ല. അറിയപ്പെടുന്ന അവസാന ഉടമ അദ്ദേഹമാണ്. 1950 കളിൽ ചിത്രം പെൻ‌സിൽ‌വാനിയയിലെ ഒരു സ്വകാര്യ കലാ ശേഖരത്തിൽ പ്രവേശിക്കാൻ സാധ്യതയുണ്ടായിരുന്നു. എന്നാൽ യഥാർത്ഥചിത്രത്തിന്റെ നിലവിലെ സ്ഥാനം അജ്ഞാതമാണ്. റോബർട്ടോ ഫെറുസിയുടെ കാണാതായ ലാ മഡോന്നിനയുടെ നിലവിലെ പ്രിന്റുകളുമായി സാമ്യമുള്ള ഇറ്റലിയിലെ ഫ്ലോറൻസിൽ നിന്നുള്ള മഡോണ ആന്റ് ചൈൽഡ് എന്ന പേരിൽ ഒരു യഥാർത്ഥ എണ്ണഛായാചിത്രം ഡോ. എഡ്ഗർ ഡബ്ല്യു. ക്രാസ് 1950-ൽ സിസ്റ്റേഴ്സ് ഓഫ് സെന്റ് കാസിമിറിന് കൈമാറി. രണ്ടാമത്തെ സാധ്യത യൂറോപ്പിൽ നിന്ന് അമേരിക്കയിലേക്കുള്ള ഒരു യാത്രയിൽ അറ്റ്ലാന്റിക് സമുദ്രത്തിലെ കടലിൽ വച്ച് നഷ്ടപ്പെട്ടു എന്നതാണ്. ഒരു എണ്ണഛായാചിത്രം അടുത്തിടെ പ്രത്യക്ഷപ്പെട്ടു. അത് റോബർട്ടോ ഫെറുസിയുടെ യഥാർത്ഥ ചിത്രം ആയിരിക്കാം എന്നു കരുതുന്നു. എന്നാൽ ഇത് കൈവശമുള്ള ഏജൻസി ഉറപ്പുനൽകിയിട്ടില്ല.
ജനപ്രിയ ഉപയോഗം
യഥാർത്ഥമായത് അപ്രത്യക്ഷമായിട്ടുണ്ടെങ്കിലും, ചിത്രത്തിന്റെ വലിയ ജനപ്രീതിക്കും ഉപയോഗത്തിനും ഇത് തടസ്സമായില്ല. യഥാർത്ഥചിത്രത്തിന്റെ പകർപ്പുകൾ ഹോളികാർഡുകൾ, പോർട്രെയ്റ്റുകൾ, ഗ്രീറ്റിംഗ് കാർഡുകൾ എന്നിവയിൽ പതിവായി ഫീച്ചർ ചെയ്യുന്നു.
ഇനിപ്പറയുന്നവ ചിത്രത്തിന്റെ ശ്രദ്ധേയമായ നിരവധി ഉപയോഗങ്ങളാണ്.
ഡാന വോൾമർ
അമേരിക്കൻ മുൻ മത്സര നീന്തൽതാരവും, ഒളിമ്പിക് സ്വർണ്ണ മെഡൽ ജേതാവ്, മുൻ ലോക റെക്കോർഡ് ഉടമയുമാണ് ഡാന വിറ്റ്നി വോൾമർ (ജനനം: നവംബർ 13, 1987) 2004-ലെ സമ്മർ ഒളിമ്പിക്സിൽ, 4 × 200 മീറ്റർ ഫ്രീസ്റ്റൈൽ റിലേയിൽ യുണൈറ്റഡ് സ്റ്റേറ്റ്സ് ടീമിൽ അംഗമായി വിജയിച്ച് സ്വർണ്ണ മെഡൽ നേടി. ഈ മത്സരത്തിൽ ലോക റെക്കോർഡ് സ്ഥാപിച്ചു. എട്ട് വർഷത്തിന് ശേഷം 2012-ലെ സമ്മർ ഒളിമ്പിക്സിൽ വോൾമർ 100 മീറ്റർ ബട്ടർഫ്ലൈയിൽ സ്വർണ്ണമെഡൽ നേടുന്നതിലൂടെ ലോക റെക്കോർഡ് സ്ഥാപിച്ചു. കൂടാതെ 4 × 100 മീറ്റർ മെഡ്‌ലി റിലേയിലും 4 × 200 മീറ്റർ ഫ്രീസ്റ്റൈൽ റിലേയിലും സ്വർണം നേടി. റിയോ ഡി ജനീറോയിൽ 2016-ലെ സമ്മർ ഒളിമ്പിക്സിൽ മൂന്ന് മെഡലുകൾ നേടി.
ഒളിമ്പിക്സ്, ലോക ചാമ്പ്യൻഷിപ്പ്, പാൻ അമേരിക്കൻ ഗെയിംസ്, പാൻ പസഫിക് ചാമ്പ്യൻഷിപ്പ്, ഗുഡ്വിൽ ഗെയിംസ് എന്നിവ ഉൾപ്പെടുന്ന പത്തൊൻപത് സ്വർണ്ണ മെഡലുകൾ, എട്ട് വെള്ളി, അഞ്ച് വെങ്കലം എന്നിവയുൾപ്പെടെ പ്രധാന അന്താരാഷ്ട്ര മത്സരങ്ങളിൽ മൊത്തം മുപ്പത്തിരണ്ട് മെഡലുകൾ വോൾമർ നേടി.
ആദ്യകാലങ്ങളിൽ
ന്യൂയോർക്കിലെ സിറാക്കൂസിൽ ജനിച്ച വോൾമർ ടെക്സസിലെ ഗ്രാൻബറിയിലെ ഡാളസ്-ഫോർട്ട് വർത്ത് മെട്രോപ്ലെക്സ് മേഖലയിലാണ് വളർന്നത്. 2003-ൽ വോൾമർ ഹൃദയ ശസ്ത്രക്രിയയ്ക്ക് വിധേയയായി, സൂപ്പർവെൻട്രിക്കുലാർ ടാക്കിക്കാർഡിയ എന്ന അവസ്ഥ ശരിയാക്കി. ഇത് മിനിറ്റിൽ 240 സ്പന്ദനങ്ങളുടെ വേഗത്തിലുള്ള പൾസ് നിരക്ക് ഉണ്ടാക്കുന്നു. ആ ശസ്ത്രക്രിയയ്ക്കുശേഷം, അവരുടെ കാർഡിയോളജിസ്റ്റുകൾ ഇലക്ട്രോകാർഡിയോഗ്രാം അനുസരിച്ച് അവർക്ക് ലോംഗ് ക്യുടി സിൻഡ്രോം ഉണ്ടെന്ന് സൂചിപ്പിച്ചു. കൂടുതൽ പരിശോധനയിൽ ഈ അവസ്ഥ നിരസിച്ചു. നീന്തുമ്പോഴെല്ലാം ഹൃദയത്തിന് ആവശ്യമായ അടിയന്തിര സാഹചര്യങ്ങളിൽ അവർക്ക് പൂൾ‌സൈഡിൽ ഒരു ഡിഫിബ്രില്ലേറ്റർ ഉണ്ടായിരിക്കണമെന്ന് അവരുടെ ഡോക്ടർമാർ ശുപാർശ ചെയ്തു.
കോളേജ് ജീവിതം
വോൾമർ ആദ്യമായി ഫ്ലോറിഡ സർവകലാശാലയിൽ ചേർന്നു. 2006-ൽ കോച്ച് ഗ്രെഗ് ട്രോയിയുടെ കീഴിൽ ഫ്ലോറിഡ ഗേറ്റേഴ്സ് നീന്തൽ ഡൈവിംഗ് ടീമിനായി നീന്തി. ഒരു പുതുമുഖമെന്ന നിലയിൽ, ഓൾ-അമേരിക്കൻ ബഹുമതികളെക്കുറിച്ച് അവർ നാല് ആദരണീയമായ പരാമർശങ്ങൾ നേടി. ആദ്യ വർഷത്തിനുശേഷം, ബെർക്ക്‌ലിയിലെ കാലിഫോർണിയ യൂണിവേഴ്‌സിറ്റിയിലേക്ക് മാറി. അവിടെ 2007 മുതൽ 2009 വരെ കോച്ച് ടെറി മക്കീവറിന്റെ നേതൃത്വത്തിൽ കാലിഫോർണിയ ഗോൾഡൻ ബിയേഴ്‌സ് നീന്തൽ, ഡൈവിംഗ് ടീമിനായി എൻ‌സി‌എ‌എ കരിയർ പൂർത്തിയാക്കി. ഗോൾഡൻ ബിയേഴ്സിന്റെ തുടർച്ചയായ മൂന്ന് വർഷക്കാലത്തെ ഏറ്റവും മൂല്യവത്തായ നീന്തൽക്കാരിയായിരുന്ന വോൾമർ 2009 ലെ പാക്ക് -10 സ്വിമ്മർ ഓഫ് ദി ഈയർ, നീന്തലിനും ഡൈവിംഗിനുമുള്ള 2008-09 ഹോണ്ട സ്പോർട്സ് അവാർഡ് എന്നിവയ്ക്ക് ആ വർഷത്തെ മികച്ച കോളേജ് വനിതാ നീന്തൽ താരമായി അംഗീകരിക്കപ്പെട്ടു. ഗോൾഡൻ ബിയർ നീന്തൽക്കാരിയായി 20 ഓൾ-അമേരിക്കൻ ബഹുമതികൾ നേടി. 2007-ൽ 100 യാർഡ് ബട്ടർഫ്ലൈയിലും വ്യക്തിഗതമായി 100 എൻ‌സി‌എയും 200 യാർഡ് ഫ്രീസ്റ്റൈലുകളും നേടി, 2009-ൽ ഗോൾഡൻ ബിയേഴ്സിനെ അവരുടെ ആദ്യത്തെ എൻ‌സി‌എ‌എ ടീം ചാമ്പ്യൻ‌ഷിപ്പിലേക്ക് നയിച്ചു.
ഔദ്യോഗിക ജീവിതത്തിന്റെ ആദ്യകാലം
പന്ത്രണ്ടാം വയസ്സിൽ, 2000-ലെ യുഎസ് ഒളിമ്പിക് ട്രയൽ‌സിൽ പങ്കെടുത്ത ഏറ്റവും പ്രായം കുറഞ്ഞ നീന്തൽ‌ക്കാരിയായിരുന്നു വോൾ‌മർ. പക്ഷേ യു‌എസ് ഒളിമ്പിക് ടീമിന് യോഗ്യത നേടിയില്ല. ഒരു വർഷത്തിനുശേഷം 2001-ലെ ഗുഡ്‌വിൽ ഗെയിംസിൽ ഏറ്റവും പ്രായം കുറഞ്ഞ നീന്തൽ മത്സരാർത്ഥി കൂടിയായിരുന്നു അവർ.
2004-ലെ സമ്മർ ഒളിമ്പിക്സ്
ഗ്രീസിലെ ഏഥൻസിൽ നടന്ന 2004-ലെ സമ്മർ ഒളിമ്പിക്സിൽ വോൾമർ 4 × 200 മീറ്റർ ഫ്രീസ്റ്റൈൽ റിലേയിൽ വിജയിച്ച യുഎസ് ടീമിൽ അംഗമായി നതാലി കൗഗ്ലിൻ, കാർലി പൈപ്പർ, കൈറ്റ്‌ലിൻ സാൻഡെനോ എന്നിവർക്കൊപ്പം സ്വർണ്ണ മെഡൽ നേടി. സ്വർണ്ണ മെഡൽ നേടിയതിനു പുറമേ, യുഎസ് റിലേ ടീം 17 വർഷമായി തുടരുന്ന ഇവന്റിൽ മുൻ ലോക റെക്കോർഡ് തകർത്തു.
2005–2008
2007-ലെ ലോക അക്വാട്ടിക്സ് ചാമ്പ്യൻഷിപ്പിൽ വോൾമർ 4 × 200 മീറ്റർ ഫ്രീസ്റ്റൈൽ റിലേയിൽ സ്വർണം നേടി. 4 × 100 മീറ്റർ ഫ്രീസ്റ്റൈൽ റിലേയിലും 4 × 100 മീറ്റർ മെഡ്‌ലി റിലേയിലും വെള്ളി മെഡൽ നേടി. 2008-ലെ ഒളിമ്പിക് ടീം വോൾമറിന് നഷ്ടമായി. 2008-ലെ യുഎസ് ഒളിമ്പിക് ട്രയൽസിൽ 200 മീറ്റർ ഫ്രീസ്റ്റൈലിൽ 1: 58.67, ആറാം സ്ഥാനക്കാരായ ഫിനിഷറിനു പിന്നിൽ 0.51 സെക്കൻഡ് ഏഴാം സ്ഥാനവും, 100 മീറ്റർ ബട്ടർഫ്ലൈയിൽ 58.64 സെക്കൻഡ് അഞ്ചാം സ്ഥാനവും, 100 മീറ്റർ ഫ്രീസ്റ്റൈലിൽ 54.84 സെക്കൻഡ് ഒൻപതാം സ്ഥാനവും, 0.03 സെക്കൻഡ് എട്ടാം സ്ഥാനക്കാരായ അമാണ്ട വെയറിന് പിന്നിൽ എത്തി.
2009–2011
2009 ഫെബ്രുവരി 25 ന് വോൾമർ തന്റെ ആദ്യത്തെ വ്യക്തിഗത അമേരിക്കൻ റെക്കോർഡ് സ്ഥാപിച്ചു. നതാലി കൗഗ്ലിന്റെ 200-യാർഡ് ഫ്രീസ്റ്റൈൽ റെക്കോർഡ് 1: 41.53 സമയം നേടി.
ഇറ്റലിയിലെ റോമിൽ 2009-ൽ നടന്ന ലോക ചാമ്പ്യൻഷിപ്പിൽ വോൾമർ രണ്ട് മെഡലുകളും ഒരു വെള്ളിയും വെങ്കലവും നേടി. 200 മീറ്റർ ഫ്രീസ്റ്റൈലിൽ വോൾമർ സെമി ഫൈനലിൽ 1: 55.29 സമയം നേടി ഒരു അമേരിക്കൻ റെക്കോർഡ് സ്ഥാപിച്ചു. 200 മീറ്റർ ഫ്രീസ്റ്റൈലിന്റെ ഫൈനലിൽ വോൾമർ മൂന്നാം സ്ഥാനത്തെത്തി. അവരുടെ അമേരിക്കൻ റെക്കോർഡ് ആലിസൺ ഷ്മിറ്റ് തകർത്തു. 4 × 200 മീറ്റർ ഫ്രീസ്റ്റൈൽ റിലേയിൽ വോൾമർ 1: 55.29 ൽ ലീഡോഫ് ലെഗ് നീന്തി. 7: 42.56 സമയം നേടി അമേരിക്കൻ ടീം ചൈനയെ പിന്നിലാക്കി രണ്ടാം സ്ഥാനത്തെത്തി.
ഷാങ്ഹായിൽ നടന്ന 2011-ലെ ലോക അക്വാട്ടിക്സ് ചാമ്പ്യൻഷിപ്പിൽ വോൾമർ ആകെ മൂന്ന് മെഡലുകളും രണ്ട് സ്വർണ്ണ മെഡലുകളും ഒരു വെള്ളിയും നേടി. അവരുടെ ആദ്യ ഇവന്റായ 4 × 100 മീറ്റർ ഫ്രീസ്റ്റൈൽ റിലേയിൽ വോൾമർ നതാലി കൗഗ്ലിൻ, ജെസീക്ക ഹാർഡി, മിസ്സി ഫ്രാങ്ക്ലിൻ എന്നിവർക്കൊപ്പം വെള്ളി മെഡൽ നേടി. 100 മീറ്റർ ബട്ടർഫ്ലൈയുടെ (56.47) സെമി ഫൈനലിൽ ദേശീയ റെക്കോർഡ് സ്ഥാപിച്ച ശേഷം വോൾമർ ഫൈനലിൽ 56.87 സമയം സ്വർണം നേടി. 4 × 100 മീറ്റർ മെഡ്‌ലി റിലേയിൽ വോൾമർ സ്വർണ്ണ മെഡലും നതാലി കൗഗ്ലിൻ, റെബേക്ക സോണി, മിസ്സി ഫ്രാങ്ക്ലിൻ എന്നിവരും 3: 52.36 സമയം രണ്ടാം സ്ഥാനക്കാരായ ചൈനയേക്കാൾ മൂന്ന് സെക്കൻഡിൽ മുന്നിലാണ്. ബട്ടർഫ്ലൈ ലെഗ് നീന്തുന്ന വോൾമറിന് 55.74 സ്പ്ലിറ്റ് സമയം ഉണ്ടായിരുന്നു. മെഡ്‌ലി റിലേയുടെ അവസാന സമയം 3: 52.36 ആയിരുന്നു. എക്കാലത്തെയും വേഗതയേറിയ രണ്ടാമത്തെ സമയത്തിനുള്ളിൽ ചൈനയുടെ ലോക റെക്കോർഡ് 3: 52.19 സമയത്തിന് തൊട്ടുപിന്നിൽ എത്തി.
2012-ലെ സമ്മർ ഒളിമ്പിക്സ്
2012-ലെ യുണൈറ്റഡ് സ്റ്റേറ്റ്സ് ഒളിമ്പിക് ട്രയൽസിൽ, ഒളിമ്പിക്സിനുള്ള യുഎസ് യോഗ്യതാ മത്സരത്തിൽ 100 മീറ്റർ ബട്ടർഫ്ലൈയിൽ ഒന്നാം സ്ഥാനവും 200 മീറ്റർ ഫ്രീസ്റ്റൈലിൽ മൂന്നാം സ്ഥാനവും നേടിയ വോൾമർ രണ്ടാം തവണ യുഎസ് ഒളിമ്പിക് ടീമിലേക്ക് യോഗ്യത നേടി. 100 മീറ്റർ ബട്ടർഫ്ലൈയുടെ അവസാന മൽസരത്തിൽ വോൾമർ 56.50 സെക്കൻഡിൽ രണ്ടാം സ്ഥാനക്കാരായ ക്ലെയർ ഡൊണാഹ്യൂവിനെക്കാൾ ഒരു സെക്കൻഡിനേക്കാൾ മികച്ചതായി വിജയിച്ചു. സെമി ഫൈനലിൽ വോൾമർ 56.47 എന്ന അമേരിക്കൻ റെക്കോർഡ് തകർത്തു. 100 മീറ്റർ ഫ്രീസ്റ്റൈലിലും വോൾമർ മത്സരിച്ചു. എന്നാൽ 4 × 100 മീറ്റർ ഫ്രീസ്റ്റൈൽ റിലേയിൽ ഏഴാം സ്ഥാനത്ത് (54.61) ഫിനിഷ് ചെയ്തു.
ലണ്ടനിൽ നടന്ന 2012-ലെ സമ്മർ ഒളിമ്പിക്സിൽ, അമേരിക്കൻ റെക്കോർഡ് മറികടന്ന് 100 മീറ്റർ ബട്ടർഫ്ലൈ യോഗ്യതാ ഹീറ്റിൽ 56.25 സെക്കൻഡിൽ ഒളിമ്പിക് റെക്കോർഡ് സ്ഥാപിച്ചു. 100 മീറ്റർ ബട്ടർഫ്ലൈ ഫൈനലിൽ സ്വർണം നേടിയ അവർ 55.98 സമയം നേടി പുതിയ ലോക റെക്കോർഡ് സ്ഥാപിച്ചു. 4 × 200 മീറ്റർ ഫ്രീസ്റ്റൈൽ റിലേയിലും വോൾമർ മത്സരിച്ചു. 1: 56.02 സമയത്തോടെ അവർ രണ്ടാം പാദത്തിൽ നീന്തി യുഎസ് ടീം 7: 42.92 സമയം സ്വർണം നേടി. അവരുടെ അവസാന മത്സരത്തിൽ, 4 × 100 മീറ്റർ മെഡ്‌ലി റിലേയിൽ, മിസ്സി ഫ്രാങ്ക്ലിൻ, റെബേക്ക സോണി, ആലിസൺ ഷ്മിറ്റ് എന്നിവരോടൊപ്പം വോൾമർ മറ്റൊരു സ്വർണം നേടി. ബട്ടർഫ്ലൈ ലെഗിൽ നീന്തുന്ന വോൾമർ 55.48 സ്പ്ലിറ്റ് സമയം രേഖപ്പെടുത്തി. യുഎസ് ടീം 3: 52.05 സമയത്തോടെ ഒരു പുതിയ ലോക റെക്കോർഡ് സ്ഥാപിച്ചു. 2009-ൽ ചൈന സ്ഥാപിച്ച 3: 52.19 എന്ന റെക്കോർഡിനെ മെച്ചപ്പെടുത്തി.
2016-ലെ സമ്മർ ഒളിമ്പിക്സ്
2016-ലെ യുണൈറ്റഡ് സ്റ്റേറ്റ്സ് ഒളിമ്പിക് ട്രയൽസിൽ, റിയോ ഒളിമ്പിക്സിനുള്ള യുഎസ് യോഗ്യതാ മീറ്റിൽ, 100 മീറ്റർ ബട്ടർഫ്ലൈയിൽ രണ്ടാം സ്ഥാനത്തെത്തി വോൾമർ മൂന്നാം തവണ യുഎസ് ഒളിമ്പിക് ടീമിലേക്ക് യോഗ്യത നേടി. 100 മീറ്റർ ബട്ടർഫ്ലൈയുടെ അവസാന മൽസരത്തിൽ അവർ 57.21 സെക്കൻഡിൽ നീന്തി കെൽസി വോറലിന് പിന്നിൽ എത്തി. വ്യക്തിഗത 100 മീറ്റർ ഫ്രീസ്റ്റൈലിൽ ആറാം സ്ഥാനത്തെത്തി വോൾമർ 4x100 മീറ്റർ ഫ്രീസ്റ്റൈൽ റിലേയ്ക്ക് യോഗ്യത നേടി.
2017
13 ഏപ്രിൽ 2017 ന് ആറുമാസം ഗർഭിണിയായിരിക്കുമ്പോൾ 2017 അരീന പ്രോ നീന്തൽ പരമ്പരയിലെ വനിതാ 50 ഫ്രീയിൽ വോൾമർ മത്സരിച്ചു. 2020 ലെ ടോക്കിയോ ഒളിമ്പിക്‌സിനുള്ള തയ്യാറെടുപ്പിൽ അവർ പങ്കെടുത്തു. സമയവും സ്ഥലവും അവർക്ക് പ്രധാനമായിരുന്നില്ല. 27.59 ൽ അവർ 55 ആം സ്ഥാനത്തെത്തി. "തന്റെ രണ്ടാമത്തെ കുട്ടി ആൺകുട്ടിയാകുമെന്ന് പച്ച ടി‌വൈ‌ആർ ടെക് സ്യൂട്ട് ധരിച്ച് അവർ പ്രഖ്യാപിച്ചു. 2017 ജൂലൈ 4 ന് വോൾമർ അവരുടെ രണ്ടാമത്തെ കുട്ടി റൈക്കർ അലക്സാണ്ടർ ഗ്രാന്റിന് ജന്മം നൽകി.
2019
019 ജൂലൈ 30 ന് കാലിഫോർണിയയിലെ സ്റ്റാൻഫോർഡിൽ നടക്കുന്ന 2019 ഫിലിപ്സ് 66 ദേശീയ നീന്തൽ ചാമ്പ്യൻഷിപ്പിൽ തന്റെ അവസാന നീന്തൽ 100 മീറ്റർ ബട്ടർഫ്ലൈ ആയിരിക്കുമെന്ന് പറഞ്ഞ് മത്സര നീന്തലിൽ നിന്ന് വിരമിക്കൽ പ്രഖ്യാപിച്ചു.
നീന്തലിന് പുറത്തുള്ള ജീവിതം
സ്റ്റാൻഫോർഡ് സർവകലാശാലയുടെ മുൻ നീന്തൽക്കാതാരമായ ആൻഡി ഗ്രാന്റുമായി അവർ വിവാഹിതയായി. തങ്ങളുടെ ആദ്യ കുഞ്ഞിനെ 2014 ഒക്ടോബർ 10 ന് പ്രതീക്ഷിക്കുന്നതായി ദമ്പതികൾ പ്രഖ്യാപിച്ചു, 2015 മാർച്ച് 6 ന് അവർ ആൺകുട്ടി ആർലെൻ ജാക്സൺ ഗ്രാന്റിന് ജന്മം നൽകി. ആൻഡിയും ഡാനയും 2017 ജൂലൈയിൽ രണ്ടാമത്തെ കുട്ടിയെ പ്രതീക്ഷിക്കുന്നതായി 2017 ജനുവരി 13 ന് പ്രഖ്യാപിച്ചു.
ബാഹ്യ ലിങ്കുകൾ
വർഗ്ഗം:1987-ൽ ജനിച്ചവർ വർഗ്ഗം:2012-ലെ സമ്മർ ഒളിമ്പിക്സിലെ നീന്തൽ താരങ്ങൾ വർഗ്ഗം:2016 റിയോ ഒളിമ്പിക്സിലെ മെഡൽ ജേതാക്കൾ
ഗേലുസേഷ്യ ബക്കാട്ട
ഗേലുസേഷ്യ ബക്കാട്ട ബ്ലാക്ക് ഹക്കിൾബെറി(Gaylussacia baccata) കിഴക്കൻ വടക്കേ അമേരിക്കയുടെ വിശാലമായ പ്രദേശത്ത് കാണപ്പെടുന്ന ഒരു സാധാരണ ഹക്കിൾബെറി ആണ്.
ബാഹ്യ ലിങ്കുകൾ
വർഗ്ഗം:സസ്യജനുസുകൾ വർഗ്ഗം:ഭക്ഷ്യയോഗ്യമായ സസ്യങ്ങൾ
മുല്ലശ്ശേരി ബ്ലോക്ക് പഞ്ചായത്ത്
തൃശ്ശൂർ ജില്ലയിൽ ചാവക്കാട് താലൂക്കിലാണ് 63.64 ചതുരശ്രകിലോമീറ്റർ വിസ്തീർണ്ണമുള്ള മുല്ലശ്ശേരി ബ്ളോക്ക് പഞ്ചായത്ത് സ്ഥിതി ചെയ്യുന്നത്. മുല്ലശ്ശേരി ബ്ളോക്ക് പഞ്ചായത്തിൽ എളവള്ളി, മുല്ലശ്ശേരി, പാവറട്ടി, വെങ്കിടങ്ങ് എന്നീ ഗ്രാമപഞ്ചായത്തുകൾ ഉൾപ്പെടുന്നു.
വിലാസം
മുല്ലശ്ശേരി ബ്ലോക്ക് പഞ്ചായത്ത് മുല്ലശ്ശേരി - 680509 ഫോൺ‍‍‍ : 0487 2262473 ഇമെയിൽ : bdomullatsr@gmail.com
അവലംബം
വർഗ്ഗം: തൃശ്ശൂർ ജില്ലയിലെ ബ്ലോക്ക് പഞ്ചായത്തുകൾ
നതാലി പോർട്മാൻ
അമേരിക്കൻ,ഇസ്രയേൽ ഇരട്ട പൗരത്വമുള്ള ഒരു ചലച്ചിത്ര നടിയും മോഡലുമാണ് നതാലി പോർട്മാൻ.
2011-ൽ ബ്ലാക്ക് സ്വാൻ എന്ന ചിത്രത്തിലെ അഭിനയത്തിന് അക്കാദമി അവാർഡ്,ഗോൾഡൻ ഗ്ലോബ് പുരസ്കാരം,ബാഫ്റ്റ പുരസ്കാരം,സ്ക്രീൻ ആക്റ്റേർസ് ഗിൽഡ് പുരസ്കാരം എന്നിവ ലഭിച്ചു.
പുറത്തു നിന്നുള്ള കണ്ണികൾ
വർഗ്ഗം:ജൂൺ 9-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ഹോളിവുഡ് ചലച്ചിത്ര നടിമാർ വർഗ്ഗം:സസ്യാഹാരികൾ
മിൽകന ജി. പലവുരോവ
ബൾഗേറിയൻ എഴുത്തുകാരിയും ഡിവിഡി നിർമ്മാതാവും   രാജ യോഗ അഭ്യാസിയും മോഡലുമായിരുന്നു മിൽകന പലവുരോവ (English: Milkana Palavurova (Bulgarian: Милкана Палавурова) ബഹറൈനിൽ യോഗ അഭ്യാസങ്ങളുടെ ഹോം ഗൈഡ് ഡിവിഡി നിർമ്മിച്ച്  വിതരണം ചെയ്തു. ഇത് ബൾഗേറിയൻ ഭാഷയിലേക്കും വിവർത്തനം ചെയ്തു.
യോഗ
ഇന്ത്യയിലെ തമിഴ്‌നാട്ടിൽ നിന്ന് യോഗയിൽ പരിശീലനം നേടി.ഇന്ത്യയിലെ ആയുർവേദ സംഘടന, ബഹറൈൻ ആരോഗ്യ മന്ത്രാലയം, അമേരിക്കയിലെ യോഗ അലൈൻസ് എന്നിവയുടെ അംഗീകാരമുള്ള ബൾഗേറിയയിലെ ആദ്യത്തെ യോഗ പരിശീലകയാണ് മിൽകന. വിവിധ പ്രസിദ്ധീകരണങ്ങളിലും ഇന്റർനെറ്റ് സൈറ്റുകളിലും യോഗയെ കുറിച്ച് നിരവധി ലേഖനങ്ങൾ എഴുതിയിട്ടുണ്ട്. ഹെൽത്ത് സെക്കോളജിയിൽ ഡോക്ടറേറ്റ് നേടിയിട്ടുണ്ട്. പശ്ചിമേഷ്യൻ പ്രദേശങ്ങളിൽ യോഗയെ ഒരു തെറാപ്പി എന്ന രീതിയിൽ സ്വീകാര്യമാക്കുന്നതിൽ മിൽകനയുടെ പ്രവർത്തനങ്ങൾ കാരണമായിട്ടുണ്ട്.. 2007 ഒക്ടോബറിൽ മിൽകനയും അക്കാലത്തെ അവരുടെ പങ്കാളിയുമായ കരിന ഗോർസ്‌കയും ചേർന്ന് ബഹറൈനിൽ ഔദ്യോഗിക അംഗീകാരത്തോടെ ലോട്ടസ് യോഗ സ്റ്റുഡിയോ എന്ന പേരിൽ പരിശീലന കേന്ദ്രം സ്ഥാപിച്ചു. മുസ്‌ലിംകളുടെ പ്രാർത്ഥനയും യോഗ അഭ്യാസങ്ങളും തമ്മിലുള്ള താരതമ്യ പഠനങ്ങൾ ആസ്പദമാക്കി ലേഖനങ്ങൾ എഴുതിയിട്ടുണ്ട്.
മോഡലിങ്
ബഹറൈൻ ടെലികമ്മ്യൂണിക്കേഷൻ കമ്പനി, അമേരിക്കൻ എക്‌സ്പ്രസ് സൗദിഅറേബ്യ, ബാങ്ക് ഓഫ് ബഹറൈൻ ആൻഡ് കുവൈത്ത്, നാഷണൽ ബാങ്ക് ഓഫ് ബഹറൈൻ, വിമൻ ദിസ് മന്ത് (ഫാഷൻ മീഡിയ പബ്ലിക്കേഷൻ), ബഹറൈൻ ഇംഗ്ലീഷ് ജീവിതശൈലി മാസികയായ ബഹ്‌റൈൻ കോൺഫിഡൻഷ്യൽ എന്നിവയ്ക്ക് മോഡലായി പ്രവർത്തച്ചിട്ടുണ്ട്.
അവലംബം
വർഗ്ഗം:എഴുത്തുകാർ വർഗ്ഗം:ബൾഗേറിയ വർഗ്ഗം:മോഡലുകൾ വർഗ്ഗം:1974-ൽ ജനിച്ചവർ
തമ സുവോളജിക്കൽ പാർക്ക്
ടോക്കിയോ മെട്രോപൊളിസ് സർക്കാർ ഉടമസ്ഥതയിലുള്ള ഒരു മൃഗശാലയാണ് തമ സുവോളജിക്കൽ പാർക്ക്. ജപ്പാൻ, ടോക്കിയോയിലെ ഹിനോയിലാണ് ഇത് സ്ഥിതിചെയ്യുന്നത്. 1958 മെയ് 5 ന് യുനോ മൃഗശാലയുടെ ഒരു ശാഖയെന്ന നിലയിൽ തമ മൃഗശാല തുറന്നു. യുനു മൃഗശാലയിലെ 14.3 ഹെക്ടറുമായി താരതമ്യപ്പെടുത്തുമ്പോൾ 52 ഹെക്ടറാണ് ഈ മൃഗശാല ഉപയോഗിക്കുന്നത്.
ബാലവാടിയിലേയ്ക്ക്
നദേഷ്ദ കലീനിന രചിച്ച റഷ്യൻ ബാലസാഹിത്യകൃതിയാണ് ബാലവാടിയിലേയ്ക്ക് (Going To Kindergarten) എന്ന കഥ. 1982 ൽ ആണ് ഈ കൃതി പ്രസിദ്ധീകരിയ്ക്കപ്പെട്ടത്.
കഥ
സാഷയെന്നും, അലോഷ്യയെന്നും പേരുള്ള ഇരട്ടക്കുട്ടികൾ ആദ്യമായി അമ്മയോടൊപ്പം ബാലവാടിയിൽ പോകുന്നതും ,അവർ അവിടെ പുതിയ കൂട്ടുകാരെ കാണുന്നതും, കളിപ്പാട്ടങ്ങൾ പരിചയപ്പെടുന്നതും ,കളികളിൽ ഏർപ്പെടുന്നതുമൊക്കെയാണ് ഈ ചെറിയ കഥയിൽ വിവരിയ്ക്കുന്നത്.
ഇതിലെ ചിത്രങ്ങൾ വരച്ചിരിയ്ക്കുന്നത് വെന്യാമിൻ ലോസിൻ ആണ്. പ്രോഗ്രസ്സ് പബ്ലിഷേഴ്സ് ആണ് പ്രസാധകർ.
അവലംബം
വർഗ്ഗം:ബാലസാഹിത്യകൃതികൾ
ക്രാക്കോവ്
അവലംബം
വർഗ്ഗം:പോളണ്ടിലെ നഗരങ്ങൾ
വെസ്റ്റ്മിൻസ്റ്റർ
വെസ്റ്റ്മിൻസ്റ്റർ സമ്പ്രദായം അല്ലെങ്കിൽ വെസ്റ്റ്മിൻസ്റ്റർ മോഡൽ എന്നത് ഒരു നിയമനിർമ്മാണം നടത്തുന്നതിനുള്ള നടപടിക്രമങ്ങളുടെ ഒരു പരമ്പര ഉൾക്കൊള്ളുന്ന ഒരു തരം പാർലമെന്ററി ഗവൺമെന്റാണ്. ഈ ആശയം ആദ്യമായി വികസിപ്പിച്ചെടുത്തത് ഇംഗ്ലണ്ടിലാണ്.
ഈ വ്യവസ്ഥയുടെ പ്രധാന ഘടകങ്ങൾ ഇപ്രകാരമാണ്-    നിയമനിർമ്മാണ സഭയിലെ അംഗങ്ങൾ ഉൾക്കൊള്ളുന്ന,നിയമസഭയ്ക്ക് ഉത്തരവാദിത്വമുള്ള  ഒരു കാര്യനിർവഹണശാഖ (എക്സിക്യൂട്ടീവ് ബ്രാഞ്ച് ) ; പാർലമെന്ററി പ്രതിപക്ഷ പാർട്ടികളുടെ സാന്നിധ്യം; ഭരണത്തലവനിൽ നിന്ന് വ്യത്യസ്തനായ ഒരു ആചാരപരമായ രാഷ്ട്രത്തലവൻ. യുണൈറ്റഡ് കിംഗ്ഡത്തിലെ പാർലമെന്റിന്റെ നിലവിലെ ആസ്ഥാനമായ വെസ്റ്റ്മിൻസ്റ്റർ കൊട്ടാരത്തിൽ നിന്നാണ് ഈ പദം വരുന്നത്. വെസ്റ്റ്മിൻസ്റ്റർ സമ്പ്രദായം യുണൈറ്റഡ് സ്റ്റേറ്റ്സിൽ രൂപംകൊണ്ട പ്രസിഡൻഷ്യൽ സമ്പ്രദായത്തിൽ നിന്നും, അല്ലെങ്കിൽ   സെമി-പ്രസിഡൻഷ്യൽ സമ്പ്രദായത്തിൽ അടിസ്ഥാനമായ ഫ്രാൻസ്  ഭരണക്രമത്തിൽ നിന്നും വിപരീതമാണ്.
വെസ്റ്റ്മിൻസ്റ്റർ സമ്പ്രദായം, ബ്രിട്ടീഷ് സാമ്രാജ്യത്തിന്റെ മിക്ക മുൻ കോളനികളിലെയും ദേശീയ, ഉപരാഷ്ട്ര നിയമനിർമ്മാണ സഭകളിൽ സ്വയം ഭരണം നേടിയതിന് ശേഷം ഉപയോഗിക്കുന്നു, അല്ലെങ്കിൽ ഒരിക്കൽ ഉപയോഗിച്ചിരുന്നു (ഇത് യുണൈറ്റഡ് സ്റ്റേറ്റ്സ് എന്നതിൽ ശ്രദ്ധേയമായ ഒരു അപവാദം), 1848-ലെ കനേഡിയൻ പ്രവിശ്യകളിൽ നിന്നു തുടങ്ങിയ ഈ പതിവ്, പിന്നീട് 1855-നും 1890-നും ഇടയിലുള്ള ആറ് ഓസ്‌ട്രേലിയൻ കോളനികളും സ്വീകരിച്ചു. ന്യൂസിലാൻഡിനും മുൻ ബ്രിട്ടീഷ് ഹോങ്കോങ്ങിനും  പാരമ്പര്യമായി ലഭിച്ച   സർക്കാർ രൂപമാണിത്. ബ്രിട്ടീഷ് മാൻഡേറ്റ് ഓഫ് പാലസ്തീനിൽ നിന്ന് സ്വാതന്ത്ര്യം പ്രഖ്യാപിച്ചതിന് ശേഷം ഇസ്രായേൽ ഭരണകൂടവും വെസ്റ്റ്മിൻസ്റ്റർ-പ്രചോദിത ഭരണസംവിധാനം സ്വീകരിച്ചു. എന്നിരുന്നാലും, ചില മുൻ കോളനികൾ പ്രസിഡൻഷ്യൽ സമ്പ്രദായം (ഉദാഹരണത്തിന് നൈജീരിയ) അല്ലെങ്കിൽ ഒരു ഹൈബ്രിഡ് സമ്പ്രദായം (ദക്ഷിണാഫ്രിക്ക പോലെ) അവരുടെ സർക്കാർ രൂപമായി സ്വീകരിച്ചു.
കോഫി അവൂനോർ
ഒരു ആഫ്രിക്കൻ കവിയും രാഷ്ട്രതന്ത്രജ്ഞനുമായിരുന്നു പ്രൊഫ. കോഫി അവൂനോർ (13 മാർച്ച് 1935 – 21 സെപ്റ്റംബർ 2013). 'ഇവ്' എന്ന ഘാന ഭാഷയിലും ഇംഗ്ലീഷിലും ഒരുപോലെ കൃതികൾ രചിച്ചിട്ടുണ്ട്. 1980-കളിൽ ബ്രസീലിലേയും ക്യൂബയിലേയും ഘാന അംബാസഡറായി പ്രവർത്തിച്ചു. 1990-'94 കാലഘട്ടത്തിൽ യു.എന്നിൽ ഘാനയെ പ്രതിനിധീകരിച്ചു. ഘാന പ്രസിഡൻറിന്റെ ഉപദേശകസംഘത്തിന്റെ അധ്യക്ഷനായിരുന്നു.
ജീവിതരേഖ
പ്രസിഡൻറ് ക്വാമി എൻ ക്രൂമ പട്ടാള അട്ടിമറിയിൽ പുറത്തായപ്പോൾ അവൂനോറിന് രാജ്യം വിടേണ്ടിവന്നു. ന്യൂയോർക്കിലായിരുന്നപ്പോൾ യൂണിവേഴ്‌സിറ്റി കംപാരറ്റീവ് ലിറ്ററേച്ചർ ഡിപ്പാർട്ട്‌മെൻറിന്റെ ചെയർമാനായിരുന്നു അദ്ദേഹം. അമേരിക്കയിൽനിന്ന് 1975-ൽ തിരിച്ചെത്തിയ അവൂനോർ പട്ടാള ഭരണകൂടത്തെ അട്ടിമറിക്കാൻ ശ്രമിച്ചുവെന്ന കുറ്റത്തിന് അറസ്റ്റുചെയ്യപ്പെട്ടു. 'ദി ഹൗസ് ബൈ ദി സീ' എന്ന കവിത അദ്ദേഹം ജയിലിൽവെച്ച് രചിച്ചതാണ്.
2013 സെപ്റ്റബറിൽ നെയ്‌റോബിയിലെ ഷോപ്പിങ് മാളിൽ ശനിയാഴ്ച സൊമാലിയൻഭീകരർ നടത്തിയ ആക്രമണത്തിൽ കൊല്ലപ്പെട്ടു.
സംഗീത
1990-കളിൽ തമിഴിലും മലയാളത്തിലും സജീവമായിരുന്ന ചലച്ചിത്രനടിയാണ് സംഗീത.1998-ൽ ചിന്താവിഷ്ടയായ ശ്യാമള എന്ന ചിത്രത്തിലെ അഭിനയത്തിന് മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചിട്ടുണ്ട്.
പുറത്തു നിന്നുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:തമിഴ്‌ചലച്ചിത്രനടിമാർ വർഗ്ഗം:മികച്ച നടിക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:1976-ൽ ജനിച്ചവർ
നാടകത്തിനുള്ള പുലിറ്റ്‌സർ സമ്മാനം
നാടകത്തിനുള്ള പുലിറ്റ്‌സർ സമ്മാനം ലേഖനങ്ങൾ, നാടകങ്ങൾ, സംഗീതം എന്നിവയ്ക്ക് വർഷാവർഷം നൽകിവരുന്ന ഏഴ് അമേരിക്കൻ പുലിറ്റ്‌സർ സമ്മാനങ്ങളിൽ ഒന്നാണ്. 1917-ൽ ഏഴ് സമ്മാനങ്ങളോടെ ഉദ്ഘാടനം ചെയ്യപ്പെട്ട യഥാർത്ഥ പുലിറ്റ്‌സർ സമ്മാനങ്ങളുടെ പട്ടികയിൽ ഒന്നായ ഇതിലെ നാലെണ്ണം ആ വർഷംതന്നെ നൽകപ്പെട്ടു. നാടകത്തിനുള്ള ഒരു സമ്മാനവും അന്ന് നൽകിയിട്ടില്ലെങ്കിലും ആശയപരമായി 1918-ൽ ഇത് ഉദ്ഘാടനം ചെയ്യപ്പെട്ടു. മുൻ കലണ്ടർ വർഷത്തിൽ അമേരിക്കൻ ഐക്യനാടുകളിൽ അരങ്ങേറിയ ഒരു നാടക സൃഷ്ടിയ്ക്കാണ് ഇത് അംഗീകാരം നൽകുന്നത്.
കഥാ സരിത് സാഗരം
11-ാം നൂറ്റാണ്ടിൽ സോമദേവൻ എന്ന പേരിൽ ശൈവ രചിച്ച ഇന്ത്യൻ കഥകളുടെ സമാഹാരമാണ് കഥാ സരിത് സാഗരം. കഥകൾ, നാടോടിക്കഥകൾ, മുത്തശ്ശിക്കഥകൾ, മിത്തുകൾ തുടങ്ങിയവ സംസ്കൃതത്തിൽ പുനരാഖ്യാനം നടത്തിയിരിക്കുന്ന പുസ്തകമാണിത്.
പൈശാചി ഭാഷയിലെഴുതപ്പെട്ടതും വായനക്കാർക്ക് ദുർഗ്രഹവുമായ ഗുണാഢ്യന്റെ ബൃഹത്കഥ എന്ന ഗ്രന്ഥത്തെ അടിസ്ഥാനപ്പെടുത്തിയാണ് കഥാ സരിത് സാഗരം എഴുതപ്പെട്ടിരിക്കുന്നത്. ബൃഹത് കഥാ ശ്ലോകസംഗ്രഹം, ബൃഹത് കഥാ മഞ്ജരി എന്നീ പുസ്തകങ്ങളും ബൃഹത്കഥ അടിസ്ഥാനമായുള്ളതാണ്. ഈ പുസ്തകങ്ങളെല്ലാം ബൃഹത് കഥ മാത്രം അടിസ്ഥാനമാക്കിയുള്ളവയല്ല. എല്ലാത്തിനും അതിനുശേഷം വന്നിട്ടുള്ള വിവിധ കൂട്ടിച്ചേർക്കലുകളും കാണാം. സംസ്കൃതത്തിൽ രചനകളൊന്നും നടത്തിയിട്ടില്ലെങ്കിലും വിദഗ്ദ്ധർ ഗുണാദ്ധ്യായനെയും വ്യാസനെ പ്പോലെയും വാല്മീകി യെപ്പോലെയുമുള്ള പ്രതിഭയായി കണക്കാക്കുന്നു. ബൃഹത്കഥയുടെ മൂലകൃതി നഷ്ടപ്പെട്ടുപോയിരിക്കുന്നു. ഇന്ന് ലഭ്യമായത് ക്ഷേമേന്ദ്ര എഴുതിയ ബൃഹത്കഥാമഞ്ജരിയും സോമദേവനെഴുതിയ കഥാ സരിത് സാഗരവുമാണ്.
ഉള്ളടക്കം
വിശ്വസാഹിത്യത്തിന് ഭാരതം കാഴ്ചവെച്ച അമൂല്യഗ്രന്ഥമാണ് കഥാസരിത് സാഗരം. 18 ഭാഗങ്ങളിൽ മുന്നൂറോളം കഥകളും ഉപകഥകളുമായി നിറഞ്ഞുനിൽക്കുന്ന വിസ്മയ ഭരിതമായ ആ കഥാപ്രപഞ്ചം, അക്കാലങ്ങളിൽ നിലനിന്നുപോരുന്ന ഇതിഹാസങ്ങളുടെയും കെട്ടുകഥകളുടെയും, നാടോടിക്കഥകളുടെയും സമാഹാരമാണ്. ഇക്കകഥർ ശൈവമതസ്തനായ സോമദേവനാണ് പതിനൊന്നാം നൂറ്റാണ്ടിൽ പുനർകഥനം ചെയ്തത്. അക്കാലത്തെ കാശ്മീർ രാജാവ് അനന്തന്റെ കൊട്ടാരത്തിലെ ആസ്ഥാന കവിയായിരുന്നു സോമദേവൻ. പ്രാചീന ഭാരതത്തിലെ കഥകളുടെ ഏറ്റവും വലിയ സമാഹാരമാണിത് :
അവലംബം
ലഘുചിത്രം|Probable relationship between versions of the [[ബൃഹത് കഥ|Brihatkatha]] ലഘുചിത്രം|Relationships of chief characters in the Brihatkatha (as evidenced by the derived texts Brihatkathashlokasamgraha, Brihatkathamanjari, and Kathasaritsagara).
വർഗ്ഗം:സംസ്കൃതസാഹിത്യം
നിർമ്മല വാധ്വാനി
ഗുജറാത്തിൽ നിന്നുള്ള രാഷ്ട്രീയ പ്രവർത്തകയാണ് നിർമ്മല വാധ്വാനി. വിജയ് രൂപാണിയുടെ മന്ത്രിസഭയിൽ വനിതാ ശിശു വികസന മന്ത്രിയായിരുന്നു. ഗുജറാത്ത് നിയമസഭയിൽ അവർ നരോദയെ പ്രതിനിധീകരിച്ചു.
ജീവചരിത്രം
വാധ്വാനി സിന്ധി പാരമ്പര്യമുള്ളവളാണ്. അവർ മുമ്പ് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ സ്പെഷ്യലൈസേഷനുള്ള ഫിസിഷ്യനായിരുന്നു. ക്രൊയേഷ്യയിൽ നിന്ന് സോണോഗ്രാഫിയിൽ ഡിപ്ലോമ നേടിയ അവർ അഹമ്മദാബാദ് മെഡിക്കൽ അസോസിയേഷന്റെ ലേഡീസ് വിംഗിന്റെ പ്രസിഡന്റായിരുന്നു. ഭാരതീയ ജനതാ പാർട്ടിയിൽ (ബിജെപി) അഫിലിയേറ്റ് ചെയ്തിട്ടുള്ള അവർ ഗുജറാത്തിലെ അതിന്റെ എക്സിക്യൂട്ടീവ് കമ്മിറ്റി അംഗവുമാണ്. ഗുജറാത്ത് നിയമസഭയിലെ അംഗമെന്ന നിലയിൽ, ഐസിഡിഎസ്, പിസി-പിഎൻഡിടി, ശാല ആരോഗ്യ, എംഎൽഎ ക്വാർട്ടേഴ്സ് എന്നീ കമ്മിറ്റികളിൽ പ്രവർത്തിച്ചിട്ടുണ്ട്. 2012-ലെ ഗുജറാത്ത് നിയമസഭാ തിരഞ്ഞെടുപ്പിൽ നരോദയിൽ നിന്ന് അവർ വിജയിച്ചു. 2016 ഓഗസ്റ്റിൽ, അവർ ഗുജറാത്തിലെ വനിതാ ശിശു വികസന മന്ത്രിയായി നിയമിതയായി. മുഖ്യമന്ത്രി വിജയ് രൂപാണിയുടെ മന്ത്രിസഭയിലെ ഏക വനിതാ അംഗമായിരുന്നു.
2017 ഫെബ്രുവരിയിൽ ഗുജറാത്ത് നിയമസഭയുടെ സമ്മേളനത്തിൽ കർഷക ആത്മഹത്യയെക്കുറിച്ചുള്ള ചർച്ച സംഘർഷമായി മാറുകയും വാധ്വാനിക്ക് പരിക്കേൽക്കുകയും ചെയ്തു. ഇന്ത്യൻ നാഷണൽ കോൺഗ്രസിന്റെ ഏതാനും എം.എൽ.എ.മാർ തന്റെ കൈക്ക് പരിക്കേല്പിച്ചതായി അവർ ആരോപിച്ചു. 2017ലെ ഗുജറാത്ത് നിയമസഭാ തിരഞ്ഞെടുപ്പിനുള്ള ഔദ്യോഗിക സ്ഥാനാർത്ഥി പട്ടികയിൽ ബിജെപി അവരുടെ പേര് ഉൾപ്പെടുത്തിയിരുന്നില്ല.
അവലംബം
വർഗ്ഗം:സ്ത്രീരോഗ വിദഗ്ദർ
മേരി ഡി'ആൾട്ടൺ
ഒരു അമേരിക്കൻ ഗൈനക്കോളജിസ്റ്റാണ് മേരി ഇ ഡി ആൾട്ടൺ. അവർ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിന്റെ ചെയർ ആണ്. കൊളംബിയ യൂണിവേഴ്‌സിറ്റി ഇർവിംഗ് മെഡിക്കൽ സെന്ററിലെ വില്ലാർഡ് സി. അവരുടെ ഗവേഷണത്തിന്റെ ഫലമായി, ഡി ആൾട്ടൺ 2013-ൽ നാഷണൽ അക്കാദമി ഓഫ് മെഡിസിൻ അംഗമായി തിരഞ്ഞെടുക്കപ്പെട്ടു.
ആദ്യകാല ജീവിതവും വിദ്യാഭ്യാസവും
ഒട്ടാവ ജനറൽ ഹോസ്പിറ്റൽ, യേൽ ന്യൂ ഹാവൻ ഹോസ്പിറ്റൽ, ടഫ്റ്റ്സ് മെഡിക്കൽ സെന്റർ എന്നിവിടങ്ങളിൽ പ്രസവചികിത്സയിലും ഗൈനക്കോളജിയിലും റെസിഡൻസി പൂർത്തിയാക്കുന്നതിന് നോർത്ത് അമേരിക്കയിലേക്ക് പോകുന്നതിന് മുമ്പ് ഡി ആൾട്ടൺ നാഷണൽ യൂണിവേഴ്സിറ്റി ഓഫ് അയർലൻഡിൽ തന്റെ എംബിബിസിഎച്ച് പൂർത്തിയാക്കി.
കരിയർ
ഡി ആൾട്ടൺ 1999-ൽ കൊളംബിയ സർവകലാശാലയിൽ വിർജിൽ ജി. ഡാമൺ ഒബ്‌സ്റ്റട്രിക്‌സ് ആൻഡ് ഗൈനക്കോളജി പ്രൊഫസറും മാതൃ ഭ്രൂണ ഔഷധ വിഭാഗത്തിന്റെ ഡയറക്ടറുമായി ചേർന്നു. 2005-ൽ, ന്യൂയോർക്ക്-പ്രെസ്ബൈറ്റീരിയൻ ഹോസ്പിറ്റലിലെ കൊളംബിയ പ്രെസ്ബൈറ്റീരിയൻ മെഡിക്കൽ സെന്ററിലെ ഒബ്‌സ്റ്റെട്രിക്കൽ ആൻഡ് ഗൈനക്കോളജിക്കൽ സർവീസിന്റെ ഡയറക്ടറായി അവർ നിയമിതയായി. ഈ വേഷങ്ങളിൽ, ഗർഭാവസ്ഥയുടെ ആദ്യ ത്രിമാസത്തിൽ ഡൗൺ സിൻഡ്രോമിന് കൂടുതൽ കൃത്യമായ പ്രവചനം നൽകുന്നതിന് ഒരു പുതിയ സ്ക്രീനിംഗ് ടെസ്റ്റ് വികസിപ്പിക്കാൻ അവർ സഹായിച്ചു.
എച്ച്.ടി.ടി.പി. കുക്കി
കുക്കി എന്നു പറയുന്നത്‌ ഒരു ചെറിയ ടെക്‌സ്റ്റ്‌ ഫയലാണ്‌. വെബ്‌ സൈറ്റുകളിലെ ബ്രൗസിങ്‌ പ്രവർത്തനങ്ങളുടെ ചില വിവരങ്ങൾ ഓർമ്മയിൽ വയ്‌ക്കുന്നതിനു വേണ്ടി വെബ്‌ സെർവർ കമ്പ്യൂട്ടറിലേയ്‌ക്കോ, മൊബൈലിലേയ്‌ക്കോ അയയ്‌ക്കുന്ന ടെക്‌സ്റ്റ്‌ ഫയലാണിത്‌. തങ്ങളുടെ വെബ്‌ സൈറ്റുകളെ നിങ്ങൾ എപ്രകാരം ഉപയോഗപ്പെടുത്തുന്നു എന്നും, ഉപകരണത്തിന്റെ ഐ. പി. അഡ്രസ്‌, ബ്രൗസർ ടൈപ്പ്‌, ഡെമോഗ്രാഫിക്‌ ഡേറ്റ, മറ്റേതെങ്കിലും സൈറ്റിലെ ലിങ്കിലൂടെയാണോ ഉപഭോക്താക്കൾ പ്രസ്‌തുത സൈറ്റിൽ എത്തിയത്‌, ലിങ്കിങ്ങ്‌ പേജിന്റെ യുആർഎൽ തുടങ്ങിയ വിവരങ്ങളെല്ലാം മെമ്മറിയിൽ സൂക്ഷിക്കുവാനുദ്ദേശിച്ചുള്ളതാണ്‌ കുക്കീസ്‌. ഒരു വെബ്‌സൈറ്റ് ആക്‌സസ് ചെയ്യാൻ ഉപയോഗിക്കുന്ന ഉപകരണത്തിലാണ് കുക്കികൾ സ്ഥാപിച്ചിരിക്കുന്നത്, ഒരു സെഷനിൽ ഒരു ഉപയോക്താവിന്റെ ഉപകരണത്തിൽ ഒന്നിലധികം കുക്കികൾ ഉണ്ടായിരിക്കാം.
ഓൺലൈൻ മുൻഗണനകളുടെ വിവരങ്ങൾ രേഖപ്പെടുത്തുകയും, ഓരോരുത്തരുടേയും താത്‌പര്യങ്ങൾക്ക്‌ അനുസരിച്ച്‌ സൈറ്റിൽ വേണ്ട വ്യത്യാസങ്ങൾ വരുത്തുകയും ചെയ്യുന്നതിനാണ്‌ കുക്കീസിനെ ഉപയോഗപ്പെടുത്തുന്നത്‌. ഇപ്രകാരം കുക്കീസിലെ വിവരങ്ങൾ വിശകലനം ചെയ്‌ത്‌, ഒരു നല്ല യൂസർ എക്‌സ്‌പീരിയൻസ്‌ തരുവാൻ സെർവറിന്‌ സാധിക്കുന്നു. എത്ര കാലത്തേക്ക്‌ സൈറ്റിൽ നിലനിർത്തുമെന്നതിനെ, അടിസ്ഥാനമാക്കി സെഷൻ കുക്കീസ്‌ എന്നും പെർസിസ്റ്റന്റ്‌ കുക്കീസ്‌ എന്നും രണ്ടു തരത്തിലുള്ള കുക്കീസ്‌ ഉണ്ട്‌. സൈറ്റിൽ ബ്രൗസ്‌ ചെയ്യുന്നത്‌ അവസാനിപ്പിക്കുമ്പോൾ കുക്കിയുടെ സെഷനും തീരുമെങ്കിൽ അതിനെ സെഷൻ കുക്കീസ്‌ എന്നു പറയുന്നു. സൈറ്റിൽ കയറുമ്പോൾ തന്നെ അവരവരുടെ ഉപകരണത്തിൽ സേവ്‌ ചെയ്യപ്പെടുന്ന പെഴ്‌സിസ്റ്റന്റ്‌ കുക്കികൾ,  ബ്രൗസർ ക്ലോസ്‌ ചെയ്‌തതിനുശേഷവും ഉപകരണത്തിലുണ്ടാവും. വെബ്‌സൈറ്റ്‌ സന്ദർശനം നടത്തുമ്പോഴെല്ലാം ഇത്‌ ആക്‌ടിവേറ്റ്‌ ചെയ്യപ്പെടുകയും ചെയ്യും. ഫങ്‌ഷണൽ കുക്കീസ്‌, എസൻഷ്യൽ അല്ലെങ്കിൽ സ്‌ട്രിക്‌റ്റ്‌ലി നെസസറി കുക്കീസ്‌, അനലിറ്റിക്കൽ പെർമോർമൻസ്‌ കുക്കീസ്‌, ബിഹേവിയറൽ അഡ്വർട്ടൈസിങ്ങ്‌ കുക്കീസ്‌ എന്നിങ്ങനെയും കുക്കീസ്‌ ഉണ്ട്‌. കുക്കികൾ വെബിൽ ഉപയോഗപ്രദവും ചിലപ്പോൾ അത്യാവശ്യവുമായ പ്രവർത്തനങ്ങൾ നടത്താൻ സാധിക്കുന്നു. ഉപയോക്താവിന്റെ ഉപകരണത്തിൽ സ്റ്റേറ്റ്‌ഫുൾ വിവരങ്ങൾ (ഓൺലൈൻ സ്റ്റോറിലെ ഷോപ്പിംഗ് കാർട്ടിൽ ചേർത്ത ഇനങ്ങൾ പോലുള്ളവ) സംഭരിക്കുന്നതിനോ ഉപയോക്താവിന്റെ ബ്രൗസിംഗ് ആക്റ്റിവിറ്റി ട്രാക്ക് ചെയ്യുന്നതിനോ അവ വെബ് സെർവറുകളെ പ്രാപ്തമാക്കുന്നു).
അവലംബം
വർഗ്ഗം:വെബ്സൈറ്റുകൾ
എഥെൽ കോളിൻസ് ഡൺഹാം
ജീവിതരേഖ
എഥൽ കോളിൻസ് ഡൺഹാം കണക്റ്റിക്കട്ടിലെ ഹാർട്ട്ഫോർഡിൽ സമ്പന്നനായ യൂട്ടിലിറ്റി എക്സിക്യൂട്ടീവായ സാമുവൽ ജി. ഡൺഹാമിന്റെയും ആലീസ് കോളിൻസിന്റെയും മകനായി 1883-ൽ ജനിച്ചു. അവൾ 1901-ൽ ഹൈസ്കൂളിൽ നിന്ന് ബിരുദം നേടി, അടുത്ത രണ്ട് വർഷം ബോർഡിംഗ് സ്കൂളിൽ ചെലവഴിച്ചു. നിരവധി വർഷത്തെ യാത്രകൾക്കും വിനോദങ്ങൾക്കും ശേഷം, മെഡിസിൻ പഠിക്കണമെന്ന് അവൾ തീരുമാനിക്കുകയും ഹാർട്ട്ഫോർഡ് ഹൈസ്കൂളിൽ ഫിസിക്സ് ക്ലാസിൽ ചേരുകയും ചെയ്തു. അവൾ 1914-ൽ ബ്രൈൻ മാവർ കോളേജിൽ നിന്ന് ബിരുദം നേടി, അതേ വർഷം തന്നെ തന്റെ സുഹൃത്തും ജീവിത പങ്കാളിയുമായ മാർത്ത മേ എലിയറ്റിനൊപ്പം ജോൺസ് ഹോപ്കിൻസ് സ്കൂൾ ഓഫ് മെഡിസിനിൽ മെഡിക്കൽ പരിശീലനം ആരംഭിച്ചു.
ഡോ. ജോൺ ഹൗലാൻഡിന്റെ കീഴിൽ ജോൺസ് ഹോപ്കിൻസ് ഹോസ്പിറ്റലിൽ പീഡിയാട്രിക്സിൽ ഇന്റേൺഷിപ്പ് പൂർത്തിയാക്കിയ എഥൽ ന്യൂ ഹേവൻ ഹോസ്പിറ്റലിലെ ആദ്യത്തെ വനിതാ ഹൗസ് ഓഫീസറായി സേവനമനുഷ്ഠിച്ചു. യേൽ സ്കൂൾ ഓഫ് മെഡിസിനിലെ ആദ്യത്തെ വനിതാ പ്രൊഫസർമാരിൽ ഒരാളായി അവർ മാറി. 1920-ൽ യേൽ സ്കൂൾ ഓഫ് മെഡിസിനിൽ ഇൻസ്ട്രക്ടറായി നിയമിതയായി, 1924-ൽ അസിസ്റ്റന്റ് പ്രൊഫസറായും 1927-ൽ അസോസിയേറ്റ് ക്ലിനിക്കൽ പ്രൊഫസറായും സ്ഥാനക്കയറ്റം ലഭിച്ചു. ഈ സമയത്ത്, മാസം തികയാതെയും നവജാത ശിശുക്കളുടെയും ആരോഗ്യം മെച്ചപ്പെടുത്തുന്നതിൽ അവൾ പ്രത്യേക താൽപ്പര്യം വളർത്തി. പുതിയ അമ്മമാർക്കും അവരുടെ കുഞ്ഞുങ്ങൾക്കുമായി ഇന്റേണുകൾക്ക് ഗൃഹസന്ദർശനം നടത്താൻ കഴിയുന്ന തരത്തിൽ ഒരു കാർ വാങ്ങുന്നത് ഉൾപ്പെടെ നിരവധി പുതുമകൾ അവർ യേലിൽ അവതരിപ്പിച്ചു. അവർ ഡിസ്പെൻസറി അപ്പോയിന്റ്മെന്റ് സിസ്റ്റം പുനഃസംഘടിപ്പിക്കുകയും ആശുപത്രി നഴ്സറിയിൽ നവജാതശിശുക്കളെ പരിപാലിക്കാൻ ശിശുരോഗവിദഗ്ധരെ അനുവദിക്കുന്നതിന് ഒബ്സ്റ്റട്രിക്സ് മേധാവിയുമായി ചർച്ച നടത്തുകയും ചെയ്തു. 1933-ൽ നവജാത ശിശുക്കളുടെ മരണനിരക്കും രോഗാവസ്ഥയും സംബന്ധിച്ച തന്റെ ഗവേഷണം അവർ അമേരിക്കൻ പീഡിയാട്രിക് സൊസൈറ്റിയിൽ അവതരിപ്പിച്ചു, തുടർന്ന് നവജാതശിശു പഠനത്തിനുള്ള കമ്മിറ്റിയുടെ തലവനെ അവർ നിയമിച്ചു.
അമേരിക്കൻ കുട്ടികളുടെ ആരോഗ്യവും ക്ഷേമവും മെച്ചപ്പെടുത്തുന്നതിനായി 1912-ൽ സ്ഥാപിതമായ ഒരു ദേശീയ ഏജൻസിയായ ചിൽഡ്രൻസ് ബ്യൂറോയിൽ 1935-ൽ എഥെൽ ശിശു വികസനത്തിന്റെ മേധാവിയായി നിയമിതനായി. മാർത്ത മേ എലിയറ്റിനെ അസിസ്റ്റന്റ് ചീഫ് ആയി നിയമിച്ചു. മാസം തികയാതെ വരുന്ന കുഞ്ഞുങ്ങളുടെ ചികിത്സയെ കുറിച്ച് അന്വേഷിക്കുകയും നവജാത ശിശുക്കളുടെ സംരക്ഷണത്തിന് ദേശീയ നിലവാരം സ്ഥാപിക്കുകയും ചെയ്യുക എന്നതായിരുന്നു ഡൺഹാമിന്റെ ആദ്യ സംരംഭം. അവളുടെ ആദ്യ പഠനത്തിന്റെ ഫലങ്ങൾ 1936-ൽ പ്രത്യക്ഷപ്പെട്ടു, 1943-ൽ അവളുടെ മാർഗ്ഗനിർദ്ദേശങ്ങൾ നവജാത ശിശുക്കളുടെ ഹോസ്പിറ്റൽ പരിചരണത്തിനായുള്ള മാനദണ്ഡങ്ങളും ശുപാർശകളും എന്ന പേരിൽ പ്രസിദ്ധീകരിച്ചു. ന്യൂയോർക്ക് ഹോസ്പിറ്റലിൽ നിന്ന് ഡിസ്ചാർജ് ചെയ്ത ശേഷം കുഞ്ഞുങ്ങളുടെ പുരോഗതി പിന്തുടരുന്ന ഒരു പബ്ലിക് ഹെൽത്ത് നഴ്‌സിന്റെയും ചിൽഡ്രൻസ് ബ്യൂറോ സോഷ്യൽ വർക്കറുടെയും പരിശ്രമത്തിലൂടെ, പുതിയ അമ്മമാരുടെ വീടുകളിലേക്ക് ആശുപത്രി ആരോഗ്യ പരിരക്ഷ എത്തിക്കുന്നതിനുള്ള പുതിയ പരിപാടികളും അവർ ആരംഭിച്ചു. ഒരിക്കൽ കൂടി, അവളുടെ സർവേയുടെ ഫലങ്ങൾ പല ആരോഗ്യ ജില്ലകളിലെയും നയങ്ങളും രീതികളും രൂപപ്പെടുത്തി. 1949 മുതൽ 1951 വരെ അവർ ജനീവയിലെ ലോകാരോഗ്യ സംഘടനയ്‌ക്കായി ഒരു അന്താരാഷ്ട്ര വിദഗ്ധ സംഘത്തോടൊപ്പം അകാല ജനന പ്രശ്‌നത്തെക്കുറിച്ച് പഠിച്ചു.
റഫറൻസുകൾ
വർഗ്ഗം:ശിശുപരിപാലനം വർഗ്ഗം:1883-ൽ ജനിച്ചവർ വർഗ്ഗം:1969-ൽ മരിച്ചവർ
പുഴുക്കടി
പേര് സൂചിപ്പിക്കുന്നതുപോലെ വിരകൾകൊണ്ടോ കീടങ്ങൾകൊണ്ടോ ഉണ്ടാകുന്ന ചർമരോഗമല്ല പുഴുക്കടി. (Ringworm disease)ഫംഗസ് ആണ് രോഗകാരി. മോതിരത്തിന്റെ ആകൃതിയിൽ (വൃത്താകൃതിയിൽ) ചൊറിച്ചിലോടുകൂടി, ചർമത്തിലുണ്ടാകുന്ന ചുവന്ന പാടുകളാണ് ഇവ.